EHGAM 2010 - 2015: BERRIA: Milaka lagunek harro aldarrikatu dute sexu askatasunean bizi nahi dutela\nBERRIA: Milaka lagunek harro aldarrikatu dute sexu askatasunean bizi nahi dutela\nGay, lesbiana, bisexual eta transexualen eskubideen aldeko manifestazioak egin dituzte hiriburuetan\nGay, Lesbiana, Bisexual eta Transexualen Askapenerako Nazioarteko Eguna ospatu zuten atzo milaka lagunek Euskal Herrian. Manifestazio jendetsuak ere egin zituzten hainbat herri eta hiriburutan, EHGAMek deituta.\nDonostian, Eliza katolikoaren aurkako oihuak egin zituzten, eta pankarta batean heterofaxismoa salatu zuten Clement Mericen omenez —ekainaren 5ean Parisen eskuin muturreko talde batek hil zuen gaztea—. Iruñean, Nafarroako hainbat herritatik iritsitakoak bildu ziren. Lumak eta ileordeak jantzita, preserbatiboak eta gozokiak banatu zituzten herritarren artean. Gasteizen ere ehunka lagun izan ziren martxan. Bilboko manifestazioan, EAJko eta EH Bilduko eta beste alderdi politiko batzuetako ordezkariek parte hartu zuten. Homosexualitatea debekatua dagoen zenbait herrialderi buruzko afixak eraman zituzten manifestariek.\nIpar Euskal Herrian atzo ez zuten ekitaldi berezirik egin lesbiana, gay, transexual eta bisexualen eguna ospatzeko, joan den asteko larunbatean Askapen Ibilaldia egin baitzuten Miarritzen. Hala ere, egunaren garrantziaz oharturik, Les Bascos elkarteko kideak Donostiako martxara bildu ziren.\nBilboko Ekainaren 28ko Koordinakundeak, berriz, Sexu eskubideak defenda ditzagun! manifestua plazaratu du. «Benetako etorkizun bat» eraikitzeko deia egiten dute gay, lesbiana, bisexual eta transexualen eskubideen aldeko taldeek. «Oihuka ditzagun gure gorputza, gure sexua, gure plazera, gure harremanak eta gure askatasuna; ez baitira opari, norberarena den zerbait baizik». Haien oihua argia da: «Nahi duguna gara, gogoak ematen diguna».\nBestalde, Gehitu elkarteak hezkuntza eremuan eskumena duten administrazioei jarduera, politika publiko eta konpromiso «eraginkorrak, irmoak eta argiak» exijitu dizkie, «joera homosexuala eta nortasun transexuala duten nerabeen funtsezko eskubideak eta segurtasuna babestu ditzaten». Aniztasun afektibo-sexualaren alde jarduteko, eta balioen heziketa curriculumaren edukian sartzeko eskatu die administrazioei Gehituk, baita jazarpen homofobikoari eta homofobiari aurre egiteko ere. Eusko Jaurlaritzari «ekintza irmoak» eskatu dizkio, adibidez, ikastetxeetan aniztasun afektibo-sexualaren alde lan egiteko.\n2013ko urrea eta trapua\nEkainaren 28arekin batera Urrezko Hirukia eta Trapuzko Espartina sariak banatzen ditu EHGAM elkarteak urtero, sexu askapenaren prozesuan lagun dituztenak eta eskubideak mespretxatu dituztenak nabarmentzeko. Aurtengo Urrezko Hirukia saria EAEko Arartekoa erakundeari eman diote, «afektibitate/sexualitatearen eta sexu eskubideen arloan egiten duen lanagatik, modu berezian hezkuntza munduan». Rainbow proiektua goraipatu du EHGAMek. Iñigo Lamarca arartekoak eta Julia Hernandez arartekoaren ondokoak atzo gauean jaso zuten saria, Bilbon, Kafe Antzokian.\n2013ko Trapuzko Espartina Eusko Jaurlaritzari eman diote, «Irango enbaxadorea ohore guztiekin hartzeagatik, gizarte politikaren eremuan diru laguntzak izugarri murrizteagatik eta batez ere Hezkuntza Sailak oraindik ez duelako bermatzen jakin —edo nahi izan— ume-nerabe-gazteek berdintasunaren eta sexualitate-afektibitatearen eremuetan jaso behar luketen heziera».\nArrangoitzeko (Lapurdi) Herriko Etxeak gay bikote bat ezkontzea onartu izana «garaipentzat» jo du Beñat Gachen Les Bascos elkarteko ordezkariak. «Argi eta garbi homofobia den diskriminazio hori ahal bezain laster bukatu behar zen». Bikoteak salaketa mantenduko ote duen ez da jakina; salaketari eutsiko baliote, alde zibil gisa aurkezteko asmoa dutela esan du Gachenek.


Agenda 2030 – Colegio La Anunciata Ikastetxea\nPlanetako biztanle guztiek euskal herritarron kontsumo eredua izango balute, bi planeta eta erdi beharko lirateke guztion beharrak asetzeko.\nBaina planeta bakarra dugunez gero, zer gertatzen da?\nMunduko baliabide naturalak agortzen ari direla: gureak zein besteenak.\nGure hondakinekin lurzorua, ura eta airea kutsatzen ari garela.\nGure hondakinek gero eta leku gehiago behar dutela.\nEtorkizuneko belaunaldien baliabideak kontsumitzen ari garela eta, azken batean, haientzat uzten ari garen etorkizuna ez dela oso atsegina.\nGure bizimodua guztiz jasanezina da, beraz. Orduan, zer egin dezakegu gure bizimodua jasangarria izan dadin?\nGure hainbat herrik (99 Euskadin) eta Derrigorrezko Hezkuntzako ikastetxek (341 Euskadin, %50a) garapen iraunkorrerako hezkuntza bultzatzea erabaki dute; eta horretarako, udalerri eta ikastetxe horietan ESKOLAKO AGENDA 2030 deiturikoa aurrera eramatea erabaki dute. Beraz, Eskolako Agenda 2030, alde batetik, guztion konpromisoa da eta, bestetik, ekintza-plan bat da, ikastetxeko eta haren inguruko gizarte eta ingurumen egoera hobetzeko helburua duena.\nZEIN DIRA ESKOLAKO AGENDA 2030EN HELBURUAK?\nHezkuntzaren berrikuntza eta kalitatea lortzea, gure ikasleek arazoak konpontzeko gaitasunak gara ditzaten lortzea eta herritar parte-hartzaile izateko heztea.\nIkasleek eskolako eta udalerriko gizarte eta ingurumeneko arazoak ezagutzea eta horiek hobetzeko proposamenak eta alternatibak adostu eta gauzatzea.\nIkastetxea ingurumenaren eta gizartearen aldeko jardunbide egokien eredu bihurtzea.\nUrtero gai bat landuko dugu eta gai horren inguruan eskola, etxe zein udalerrian sortzen diren arazoak aztertuko ditugu. Arazoak aztertu ostean, helburu batzuk finkatuko ditugu eta lanean hasiko gara erosten ikasiz, baliabideen erabilera egokia eginez, hondakinen ekoizpena murriztuz, hondakinak ondo kudeatuz, birziklatuz…\nEskolako Agenda 2030ean lantzen ari diren gaiak etxera eraman ditzakezue. Ikasleen hezkuntza-helburuak lortzeko orduan, familiaren eragina eskolarena baino aski handiagoa da; bikoitza, adituek diotenez.\nIngurumen Batzordeko Kide gisa parte har dezakezue, eskolaren eta familiaren arteko harremana sendotzeko eta, ikasleen hezkuntzan, eskolak eta familiak norabide berean lagun dezaten.


topic_facet:"Mekanizazioa (Heziketa Zikloa). Erdi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Petrolio ekoizpena handituko du LPEEk | Ekonomia | Berria\nIrango eta Irakeko ordezkariak, LPEEren bileran, Vienan. Iera Herranz / Efe\nOfizialki, Lurralde Petrolio Esportatzaileen Erakundeak ekoizpena egunean milioi bat upel handitzeko akordioa lortu du, gaur Vienan egindako bileran. Baina, egiazki, asko jota 600.000 upel izango dira, herrialde batzuk ez daudelako ekoizpena handitzeko moduan.\n2016ko azaroan, LPEEko kideek eta karteleko kide ez diren ekoizle handi batzuek —Errusia barne— onartu zuten egunean 1,8 milioi upel kentzea merkatutik. Eskaintza txikitu zenean gorantz egiten hasi zen petrolio upelaren prezioa, 35 dolarretik 80 dolarreraino. Azken egunetan 75 dolar ingurura jaitsi da Brent upelaren prezioa, ekoizpena handitzeko espektatibak zeudelako.\nAzken urte eta erdian petrolioak prezioa bikoiztu izanaren arrazoietako bat da azkenean ekoizpena uste baino gehiago txikitu dela —2,8 milioi upel gutxiago—, Venezuelak, Angolak eta Libiak ezin izan dutelako beren kuota bete. Gaur onartutako igoerak galera horren zati bat baizik ez du estaliko eta, hortaz, ez luke prezioan jaitsiera handirik eragin beharko.\nIran izan da akordiorako oztopo nagusia, argudiatu baitu ekoizpena txikitzea Donald Trump AEBetako presidenteak Saudi Arabiari egindako presioaren ondorio izan dela. Bijan Namdar Zanganeh Irango Petrolio ministroak LPEEko bilera bat utzi zuen ostegun arratsean, eta ziurtatu zuen petrolioa garestitzearen arrazoietako bat zela Trump bera, akordio nuklearretik atera izanak eragin zuelako Iranek ahal baino petrolio gutxiago saldu izana nazioarteko merkatuetan.\nLPEEko kideak Errusiarekin eta erakundeko kide ez direnen beste ekoizle batzuekin bilduko dira bihar, gaurko akordioa berresteko.


Santa Marina plazan, Eskoriatza | Ikuskizunak\nPotx Magoaren magia ikuskizun komikoa. Ikuskizun parte-hartzailea izango da. Haurrentzat zein helduentzat. Magia zuria ikusi ahal izango da bat-batekotasunari garrantzia emanez.\nPotx magoa Santa Marina plazan\nUDAren batzar orokorra\nUrteko batzar orokorra egingo du UDAk. Hona hemen gai-zerrenda: 1. Aurreko batzarreko aktaren onarpena. 2. 2019-20 denboraldiaren berri ematea. 3. 2019-20 diru kontuen berri ematea. 4. 2020-21 denboraldiaren aurkezpena. 5. 2020-21 diru kontuen onarpena. 6. Proposamenak, eskaerak eta galderak.\nUDAren batzar orokorra Arkupe kultura etxea\nUrteko batzar orokorra egingo du UDAk. Hona hemen gai-zerrenda:\n1. Aurreko batzarreko aktaren onarpena.\n2. 2019-20 denboraldiaren berri ematea.\n3. 2019-20 diru kontuen berri ematea.\n4. 2020-21 denboraldiaren aurkezpena.\n5. 2020-21 diru kontuen onarpena.\n6. Proposamenak, eskaerak eta galderak.\n'Errimak bi oinetan', ikuskizuna\nHaatik dantza konpainiaren eskutik dantza eta bertsoa elkartzen dituen ikuskizuna da. Garai bateko eta gaurko bertso eta doinuez osatutako emanaldia. "Bertso ariketa eta jokoak dantzara eramatea da emanaldi honen berezitasuna edo ezberdintasuna. Eta bertso sorta zahar eta berriei mugimendua emanez, gaurkotasunari buruzko gogoetak plazaratzea". Udalak antolatua.\n'Errimak bi oinetan', ikuskizuna Espaloia kafe antzokia\nLarrino auzoa, Aretxabaleta | Jaiak\nSan Kristobal jaiak ospatuko dituzte Larrino auzoan. Meza izango da 19:00etan, eta ondoren, loreekin dotoreen apaindu duen automobilaren jabeari saria emango diote.\nSan Kristobal jaiak Larrino auzoa\nHutsun + Ortzi "Urbasa"\nBiteri Plaza, Arrasate | Ikuskizunak\nHutsun + Ortzi "Urbasa" Biteri Plaza\nTio Teronen Semeak: 'Festamentua'\nHerriko Plaza, Aretxabaleta | Ikuskizunak\nEntzute handia duen Tio Teronen Semeak taldeak, dantzak umorea eta doinu ezagunak bateratuko ditu Herriko Plazan egingo duen Festimentua ikuskizunean.\nTio Teronen Semeak: 'Festamentua' Herriko Plaza\nThe Bo Derek´s taldearen kontzertua\nUdako kultura eskaintzaren barruan eta Berumuga ekimenaren baitan, uztailaren 10ean, The Bo Derek´s taldeak kontzertua eskainiko du Espoloian, 22:00etan.\nThe Bo Derek´s taldearen kontzertua Espoloian\n'Korterraza' film laburren jaialdia\nKanpoko frontoian, Aramaio | Zinema\nFilm laburrez gozatzeko aukera egongo da kanpoko frontoian.\n'Korterraza' film laburren jaialdia Kanpoko frontoian


Zubietako zubia birgaitzeko lanen inguruan jakinarazpena | Bergarako Udala\nZubietako zubia birgaitzeko lanen inguruan jakinarazpena\nBergarako Udala-k Og, 2018-09-27 14:55-n bidalia\nGaur, osteguna, hastear diren Zubieta zubiaren birgaitze eta balioan jartzeko lanei lotuta Zubieta kaleko bizilagun batzuek azaldu duten kexen aurrean, honakoa jakinarazi nahi du Udalak:\nUdalak argi dauka Zubietako zubia birgaitzea eta errepide alboan espaloia sortzea oso garrantzitsua dela auzotarrentzat eta herriarentzat.\nHori esanda, aipatu nahi da zubiaren birgaitzearen kontratazioak hainbat gorabehera izan dituela; eguraldiaren eraginez obrak ezin hasi lehenengo, eta, ondoren, aurreko enpresak kontratua etetea eskatu zuen lan karga handiagatik eta esleipen berria egin da. Horren ondorioz, obra horren hasiera asko atzeratu da. Hori guztia kontuan hartuta, eta orain errekaren maila baxua hartuta lana egiteko baldintzak egokiak direnez, lehenbailehen jarri dira martxan.\nUdalak argi utzi nahi du aspalditik lehentasuntzat duela Zubietako zubia birgaitzea eta balorean jartzea, baita alboko errepidean espaloia sortzea. Horrela, gaur egun dagoen estutasuna ekidin egingo da. Horren barruan daude zubia irisgarria egitea, argitasuna hobetzea, segurtasuna areagotzea, zubia berritzea eta gure ondarea den zubiari merezi duen balioa ematea.\nBestalde, edozein obrarekin gertatu ohi den moduan, egunerokoan hainbat afekzio izango ditu eta auzotarrei pazientzia izateko eskatzen die Udalak. Hala, hilabete batzuetan zubitik ezingo da oinezkorik igaro eta zirkulazioari dagokionez, espaloi berria egin bitartean obraren arabera errepidean noranzko bakarra paso alternatiboarekin edo biak erabili ahal izango dira. Horrekin lotuta, Udaltzaingoak jarraipena egingo du eta berraztertuko da Bolura igotzeko Ibargarai erabiltzea eta Artekale ere horretarako bideratzea.\nAzkenik, auzotar batzuek zabaldutako esamesen aurrean argitu nahi da ez dela inola ere zubia botako, alderantziz, zentzu guztietan hobetuko dela gaur egungo egoera; eta obrak bost aparkaleku kenduko dituela, obra garatzeko eta irisgarritasuna bermatzeko ezinbestekoa delako.\nBilera irekiak egingo dira uztailean espazio publikoen okupazioaren udal ordenantza berritzeko prozesuaren baitan\nUdako ordutegia egingo du BAZek uztailaren 1etik aurrera\nEkainaren 24an, osteguna, ortu komunitarioen gaia lantzen jarraitzeko bilera irekia egingo da\nBi aldagela izango ditu Udal Pilotalekuak asteon hasi diren lanak amaitzen direnean\nBuruz Buruko finala ikusteko aukera egongo da Seminarixoan\nMerkatua eta Merkatu Txikia tasen 2021 urteko bigarren hiruhileko kobrantza\nZubieta kalea itxita egongo da ekainaren 21ean arratsaldez\nEkainak 17, Osteguna\nBanatu dira 'Bergara loratzen' lehiaketako sariak\nEkainak 15, Asteartea\nUztailaren 1era atzeratu da Patxi Bisquert-en hitzaldia\nEkainak 14, Astelehena\nPatxi Bisquert aktoreak 'Ombuaren itzala' filma grabatu ahal izateko auzolana aurkeztuko du Bergaran


Hots bilkuren ezaugarri nagusiak [Sareko Euskal Gramatika]\nHots motak, euskal soinuak\nHots bilkuren ezaugarri nagusiak\nHizketarakoan memoria iraunkorrean, hots biltegian ditugun unitateak elkarrekin kateatuz kanporatzen ditugu eta alderantziz entzutean belarritik sartzen zaigun hots andana kategorizatzen dugu. Unitateak bilkuretan gertatzen dira eta bilkura posible horiek memorizatu egiten dira, eta gure paradigman edo memoria iraunkorrean kokatzen dira. Gertaera hau izendatzean fonotaktika edo baldintza fonotaktikoak erabili izan dira, eta Morpheme Structure Rules eta Morpheme Structure Conditions terminoez ere ezagun dira tradizio sortzailean. Estrukturalistek eta generatibistek izendapen horiek erabili izan dituzte eta erabiltzen dituzte.\nHizkuntza bakoitzak hots bilkura jakin batzuk onartzen ditu. Horrekin batera baldintzak eta debekuak ere izaten ditu. Ondoren euskarazko hotsak nola kateatzen diren ikusiko dugu, eta horrekin batera hotsak ingurunean kanporatzerakoan dituzten baldintza eta debekuak azpimarratuko dira. Zerrenda antolatzeko silaba-egitura erabiliko da.\nHots bilkurak silaba egituran\nKontsonante bilkura tautosilabikoak\nKontsonante bilkura heterosilabikoak\nSilaba-gunean, ekinean, eta kodan dauden baldintzak aipatu ondoren kontsonante bilkuretan eta bokal bilkuretan daudenak aipatuko dira.\nEuskarazko fonema inbentarioko edozein bokal ager daiteke silaba-gunean: a.ma, e.gun, i.bai, o.ker, u.lu.\nEgun euskararen hots-biltegiko edozein kontsonante ager daiteke hitz hasierako ekinean, ttaka ezik.\nHitz barreneko ekinean ere paradigmako edozein kontsonante ager daiteke.\nKodan ondorengo kontsonanteak ager daitezke:\na. Herskariak, hitz amaierako kodan. Hitz barrenean, herskariak lehen ez ziren posible, baina zenbait mailegu berritan onartzen dira: hek.ta.go.no. Mailegu berri ugarik eta hiztun gehienak alfabetatuak eta elebidunak izateak erraztu egin du kodan herskariak agertzea eta egun, zenbait hizkera mailatan, bereziki, erraz ikus daitezke herskariz amaitutako kodak: sek.to.re, ins.pek.to.re, dok.to.re, eta abar.\nb. Afrikatuak hitz amaieko kodan.\nc. Igurzkari txistukaria hitz barrenean, adibidez az.ken, eta hitz amaieran o.rajn.goz, esaterako.\nd. Kontsonante ozenak hitz barrenean, adibidez har.tu, bil.du, han.go, eta hitz amaieran bi.har, hur.bil, men.di.an.\ne. Trabari ahoskabeak badaude, baina ahostunik ez. Koda hitz amaieran denean ahoskabetzea gertatzen da, diakronikoki gertatutako *du.da→ dut, bar.da → bart bilakabideak erakusten du hitz amaierako ahoskabetzea gertatu dela, amaierako bokala galdu ondoren kontsonante trabari ahostuna hitz amaieran ahoskabetuz.\nKontsonante bilkura tautosilabikoak dira silaba berean dauden kontsonante taldeak, silaba berari dagozkion kontsonante bilkurak. Ekina eta koda dira kontsonante bilkurak ager daitezkeen guneak.\nMuta cum liquida taldedun hitzak badaude, trabari (herskaria /p, t, k, b, d, g/) gehi ozen urkaria (/r/ edo /l/) bilkurak hain zuzen ere: lan.bro, a.gri.ko.la, sin.kro.ni.a, tre.na, bro.ma, gri.sa, ka.lan.bre, bo.lon.dres. /f/ igurzkari ezpainhorzkari ahoskabea gehi ozen urkari (/r/ edo /l/) bilkura ere onartzen da: fro.ga, fru.ta, fla.na, ba.fle.a.\nBestelako kontsonante bilkura tautosilabikorik ez dago ekinean.\nHitz amaierako kodan kontsonante taldeak azal daitezke, gehienez ere bikoak. Kontsonanteen arteko hurrenkeran ozentasun eskala erabat errespetatzen da. Ozen (urkari nahiz sudurkari) gehi trabari ez jarraitu (herskari edo afrikatu) bilkurak badira euskaraz baina aipatu behar da bilkura gehienak ozen gehi afrikatu direla: beltz, hartz, huntz.\nOzen gehi herskari bilkurak ez dira hain ugariak: rk (hark), rt (bart), nt (berant, galant). Dauden adibide urriek diakronikoki hitz amaierako ahoskabetzea jasan dute.\nTxistukari + herskari bilkurak badira, nahiz ez izan oso ugariak: kosk, bost.\nOzenen bilkurarik ez dago.\nHitz barreneko kodan ozen gehi txistukari igurzkari kontsonante bilkura ager daiteke, baina oso urriak dira honelakoak: belz.tu, e.rans.ten, ins.pek.to.rea, ins.ti.tu.to.a. Adibide horietan hiru kontsonante elkarren segidan agertu arren, bi kontsonanteko bilkura dago kodan. Euskaraz ez dago lau kontsonanteko andanarik, baina aipatu dugun bezala, hiru kontsonanteak ez dira silaba berekoak, silaba-muga baitago tartean. Aipatu beharra dago kontsonante bilkura horiek dituzten hitzak erabilera maila zaindukoak direla, eta oro har, gehi daiteke kontsonante taldeak hizkera arduragabean erraz murrizten direla. Beraz, lehen esan bezala, bi kontsonante ager daitezke gehienez elkarren ondoan silaba berean, baina ez hitz askotan.\nKontsonante bilkura heterosilabikoak dira silaba-muga tartean duten kontsonante bilkurak. Euskaraz kontsonante bilkura heterosilabiko gehienak bikoak izan ohi diren arren, aurreko atalaren amaieran esan dugun bezala, badira hiru kontsonanteko bilkurak.\nBilkura bikoa denean, lehenengo kontsonantea silabako koda izango da eta bigarrena ondo-ondoko silabako ekina (—C.C—, adibidez bil.du, sar.tu). Aldiz, bilkura hirukoa denean, bi aukera daude: aurrenekoa da lehenengo bi kontsonanteak koda izatea eta hirugarrena ondo-ondoko silabako ekina (—CC.C—, adibidez, ins.ti.tu.tu); bigarrena da lehenengo kontsonantea koda izatea eta beste biak ondo-ondoko silabako ekina (—C.CC—, adibidez, lan.bro, sas.tra.ka).\nKontsonante bilkuretan bezala, bokal bilkuretan ere baldintzak daude. Oro har esan daiteke paradigmatikoki edo memoria iraunkorrean euskaraz ez dagoela bi bokal berdineko bilkurarik. Hala gertatzen denean, edo bokaletako bat desagertu egiten da edo disimilazioa gertatzen da. Adibidez, alaba + a > a.la.ba edo a.la.be.a. Hala ere, badira zenbait hitz bi bokal berdin elkarren ondoan dituztenak, bi bokalen tarteko kontsonantea galdu delako: zahar [saar], ohol [ool], ahate [aate].\nBokal desberdinen bilkurak gertatzen dira, gehienez ere bikoak. Askotan tarteko kontsonantearen galeragatik suertatu ohi dira bi bokal elkarren ondoan: lehor [le.or], behi [be.i]. Arrazoi beragatik hiru bokaleko bilkurak ere gerta daitezke, nahiz oso urriak izan: ohea [o.e.a].\nBi bokal elkarren ondoan gertatzen direnean askotan bokal baten des-silabatzea gerta daiteke eta ondorioz biak silaba berean suertatzen dira. Bokalen artean silabagiletasuna errazen /i/ eta /u/ goiko bokalek galtzen dute. Aurreko paragrafoan erabilitako adibideekin jarraituz, behi hitzaren bigarren bokalak silabagiletasuna galduta [bej] bihurtzen da, ohea hitzaren bigarren bokalak silabagiletasuna galduz gero [o.ja] litzateke.\nEuskara Institutua, EHU, "Hots bilkuren ezaugarri nagusiak", Sareko Euskal Gramatika (SEG), www.ehu.eus/seg


IÃ±aki Beraetxe: Â«ETBrako euskaraz bikoizten diren saioak erdarazkoak baino gutxiago zaintzen diraÂ»\n1994ko ekainaren 26a\nIÃ±aki Beraetxe ETBko aurkezleari elkarrizketa\nDonostiar hau gauza askogatik ezagutu dezakezu. Iazko udan La Tojako irlatik aurkezten zuen saiotik hasita, egun Â«22-raÂ» saioan betetzen duen apustu bitartekari laneraino. Baina irudia baino gehiago, bere ahotsa dugu ezaguna ETBren jarraitzaileok, hamaikatxo pertsonaiari eskaini izan baitio.\nARGIA. La Tojatik frontoi batera etorri zara. Zer esan nahi du apustu honek?\nIÃ‘AKI BERAETXE. Batez ere desberdina dela. Hau kasualitatez etorri zait. Proiektu bezala ez zen oso erakargarria, baina giro hori gustukoa nuenez, lana hartzea erabaki nuen. La Tojakoa oso desberdina zen.\nA. Â«22-raÂ»ko ikusleek tranparik egiten al dute?\nI.B. 10.000 pezeta ematen zaizkio bakoitzari, eta askotan iruditzen zait erdia gorrira eta beste erdia urdinera jokatzen dutela. Ez da apostulari asko ikusten. Baina ongi pasatzen dugu, giroa polita baita oso.\nA. Telebista itxuraren mundua da. Zuk itxura hori eman izan duzu, baina inor gutxik daki zure ahotsa dela telebistan gehien agertzen zaiguna.\nI.B. Egia esan, hori da nire ogibidea, bikoizketa. Baina azken aldian nahiko geldirik gaude. Kontuan hartu behar da ETB-1ean 8 filme besterik ez direla eskaintzen hileko, ETB-2n astero 16 direnean. Serieak ere errepikatu egin dituzte, eta ez dago ia lanik.\nA. Horren arrazoia?\nI.B. Euskaldunok beti erdaldunen azpitik gaude mundu honetan. Telebista mailan, jendeak egia jakingo balu ez luke sinetsiko. Galtzen ari garela uste dut. Euskarak badu kontsiderazioa, baina erdarak baino gutxiago. Euskaraz ETBrako bikoizten diren saioak erdarazkoak baino askoz gutxiago zaintzen dira.\nA. Â«MagnumÂ» al da zure pertsonaiarik nagusiena?\nI.B. Nagusienetako bat. Baina Â«Kukuaren HabianÂ» filmerako egin nuen lana dut gustukoen, Jack Nicholsoni ahotsa jarriz.\nI.B. Askotan, ahotsa behartzeko casting-ak jarri dizkidate, baina aukeratu izan nautenez, egin ditut.\nA. Inoiz geratu al zara ahotsik gabe?\nI.B. Ez, eta arraroa da, zaintzen dudana kontuan hartuta.


2. ataza: Mogulusetik blogera\nJarraian doakizue Izadik eta nik Informazioaren Teoria eta Teknika Irrati Telebista ikasgairako egin dugun bideolana. Bideolan honekin, gure telebista propioa nola sor daitekeen erakusten dugu, baita sortutako telebista gure blogean ipintzeko jarraitu beharreko urratsak. Besterik gabe, honatx gure bideoa "Mogulusetik blogera":\nPublicado por Araitz Muguruza en 10:54 No hay comentarios:\nEtiquetas: bloga, blogger, Mogulus\nJarraian datozenak dira zuzen daudenak:\n0.- A. Al Gore estatubatuarrak, Luxenburgoko Dukerri Handia bisitatu ostean, Euskal Herriko bidea hartuko du mintzaldi bana emateko Bilbaon eta Gasteizen.\nPublicado por Araitz Muguruza en 10:13 No hay comentarios:\nEtiquetas: herri izenak, Seychelle, Tbilisin\nErlo telebista: Erlo telebista Urola Kostako tokiko telebista da, eta duela gutxi sortu zen, Kaito (Azkoitia eta Azpeitiako telebista) eta Zarauzko telebista elkartu zirenean. Ordurarte Zarauzko telebista kudeatzen zuen Telezerbitzuak S.A enpresak, TDTaren etorreraren aurrean bailarak zerbitzu integrala izan zezan beharrezko urratsa eman zuen. Horren adibide, Urolaldeko Komunikabideak S.L enpresa sortu zuen Telezerbitzuak S.Ak. Enpresa berri honen emaitza da Erl0 telebista, egunero Urola Kostako biztanleei bailarako albisteen berri ematen diona.\nBestalde, Erlo telebistan Urolaldeko Komunikabideak S.Lren partaidetza ez ezik, Goiherriko Ikuskari S.Lren partaidetza du. Gisa honetara, Goierriko telebistak eta Erlo telebistak euren lanak elkartrukatzen dituzte.\nEgun Erlo telebista bailara osoan ikus daiteke, beronen hedapena asko hobetu baita; eta etorkizunari begira, asmo ugari dituen proiektua da.\nPublicado por Araitz Muguruza en 9:41 No hay comentarios:\nEtiquetas: Azkoitia, Azpeitia, Erlo telebista, Goierri telebista, telezerbitzuak, Uraolade komunikabideak, Zarautz\nwww.panjea.com : Mogulus web orrialdearen antzekoa da. Honek ere, telebista sortzeko aukera ematen digu, baina aurretik errejistratu egin behar da. Mogulusen antzera, orrialde honekin ere telebista blogean ipini dezakegu.\nwww.vimeo.com : Youtuberen antzeko antzeko orrialdea da, hemen ere, bideoak aurki baitaitezke. Hortaz, gure ikasgaian lagungarri zaizkigun bideoak aurki ditzakegu.\nfx-sonido.buscamix.com: Onomatopeia eta soinu efektuak daude hemen, zerbait grabatzeko garaian erabiltzeko apartak. Webgune honetako soinuak sarritan eguneratzen dira eta guztiak musu-truk lortzeko aukera dago.\nwww.youtube.com : Webgune honetan era guztietako bideoak ikusi daitezke, tartean-tartean gure irakaskuntzari lotutakoak.\nwww.jamendo.com : Copyrightik gabeko musika auki daiteke webgune honetan. Bertako musika erabiltzeko garaian, ez diegu egileei baimenik eskatu beharrik ezta ordaindu beharrik ere. Horrela, ez gara inongo arazoetan sartzen.\nwww.goear.com : Webgune honetan guk nahi dugun musika entzun dezakegu, ordaindu gabe. Gainera, bertan erregistratuz gero guk ere igo dezakegu gure musika.\nwww.euskaltube.com : Youtuben bezalaxe, hamaika bideo aurki ditzakegu hemen ere, baina baldintza bat bete behar dute: euskarazkoak behar dute izan. Nahiz eta youtubek bezalako hedadura ez izan, webgune interesgarria da gure lanak igotzeko.\nPublicado por Araitz Muguruza en 7:12 No hay comentarios:\nEtiquetas: euskaltube, goear, jamendo, panjea, sonido, top 7. youtube, vimeo


Bihar, Soraluzeko egoeraren berri emango dute Legebiltzarrean - Soraluze - Plaentxia.eus\nBihar, Soraluzeko egoeraren berri emango dute Legebiltzarrean\nUbane Madera Zangitu 2022-01-18 10:14\nIker Aldazabal Soraluzeko alkatea, Elgoibarko alkate Ana Beitiarekin eta Mendaroko alkate Iñaki Arregirekin, Legebiltzarrean egindako lehen agerraldian, urrian.\nBihar, eguaztena, Debabarrena eta Soraluze hizpide izango dira Eusko Legebiltzarrean. Soraluzeko, Elgoibarko, Mallabiko eta Mendaroko alkateek hitzordua dute Debabarrena eskualdea suspertzeko ponentzia legebiltzarkideen aurrean aurkezteko. Iker Aldazabal alkateak 12:00etan egingo du berba eta Soraluzeko egoeraren berri emango die zuzenean EAEko ordezkari politiko gorenei.\nBihar, Legebiltzarrean, 09:30ean hasiko dira Debabarreneko alkateak norbere herriko eta eskualdeko egoeraren berri ematen. Alkate bakoitzak 15 minutu izango ditu agerraldirako. Berba egin ondoren, talde parlamentarioek 10 minutu izango dute zalantzak argitzeko. Eta horren ondoren, alkate bakoitzak beste bost minutu izango ditu mahai gaineratutako zalantzei erantzuteko.\nIker Aldazabal alkateak 12:00etan du berba egiteko hitzordua. Soraluzeko egoeraren berri emango die legebiltzarkideei, besteak beste, gogora ekarriz Soraluze dela bai Debabarrenean eta baita Gipuzkoan ere langabezia tasarik okerrena duen herria.\nAlkateak gehi erakundeak\nEskualdeko zortzi udalerriko alkateek parte hartuko dute Debabarrena eskualdea suspertzeko ponentzia Legebiltzarrean aurkezten. Aurreko eguaztenean Eibarko, Ermuako, Mutrikuko eta Debako alkateak izan ziren.\nAlkateen ondoren, berriz, eskualdeko bestelako erakundeetako ordezkariak bertaratuko dira, Debegesakoak, Debemenekoak eta beste.\nPonentzia honen helburua da Debabarrena eskualdea eta berau osatzen duten udalerriak ekonomikoki suspertzeko beharra mahai gaineratzea eta hori bideratzeko baliabideak zein jarduera espezifikoak eskuratzeko bidea zabaltzea Legebiltzarrean.


Ongi eginaren neurria da simetria, perfekzioaren pareko. Eta ederra, oso ederra. Izatez, edertasun kontzeptuaren beraren formarik primitiboena da, objektuen estetika epaitzeko irizpiderik baliatuena, zenbaitetan oharkabekoa bezain dramatikoa izan badaiteke ere . Haren bila aritzen gara eraikinei, etxe-tresnei, platerak bezalako gauza arruntei, bereziki gorputzei eta aurpegiei aurrez aurre erreparatzen diegunean, simetria espekularraren edo bilateralaren bila. Ezker-eskuin simetria ere deitzen den horren atzetik, hain justu.\nAntzinako greziarren aburuz, esate batera, zirkulua eta esfera ziren objekturik perfektuenak, erdigunetik pasatzen den edozein lerrorekiko —bi dimentsiokoen kasuan— edo planorekiko —hiru dimentsiokoen kasuan— simetrikoak baitira. Zeruko elementuak ere, jainkotiarrak izaki, perfektutzat zeuzkaten. Guztiz biribil, Lurraren inguruan mugimendu zirkularretan biraka irudikatzen zituzten.\nIrmoki eutsi izan dio zientziak ere perfekzioaren premisa horri, nahiz eta simetriaren baitan batzen diren kontzeptuak ideia geometriko horiek baino zabalagoak eta abstraktuagoak izan. Naturaren legeren bat irudikatu nahi denean, lortzen den ekuazioak, ederra bada, zuzena izan behar duela esaten zuen Paul A.M. Dirac  fisikari teoriko britainiarrak. Izan ere, simetria ardatz inportantea da oraindik ere, mota horretako modelo matematikoak garatzen aritzen direnentzat.\nBaina gu inperfektuak gara, Isaac Asimovek Ni, robot (1950) istorio-bilduman gogoratu zigunez. Giza itxura hartu behar zuen robot hotz-mekanikoari akats txikiak eta asimetriak egin behar izan zizkioten aurpegian, sinesgarri gerta zedin.\nAkastunak eta asimetrikoak gara, beraz, edertasunaren kontzeptu horri kostata lotzen gatzaizkionak. Gure burmuina, hemisferio bakoitzak gobernatzen dituen funtzioei dagokienez bereziki, asimetrikoa da. Eta erraiak eta eskuak eta belarriak eta oinak irudi espekular desberdinekoak edo enantioformoak ditugu. Alegia, torlojuei edo helize itxurako zernahiri ispiluko imajinarekin gertatzen zaion bezala, bata eta bestea ezin dira molde berean gainjarri, eskuina ezker eta ezkerra eskuin bilakatzen baitira islatzean. Eta bitxia da. Konparaketak egiten hasita, unibertsoa bera da asimetrikoa. Bizitza bera da asimetrikoa. Mundu makroskopikotik hasi eta mikroskopikoraino, naturaren maila guztietan aurkitzen da asimetria eta albotasuna.\nGalaxy Zoo proiektuak  milioi bat galaxia sailkatzeko ahalegina egin zuen orain dela gutxi. Behatutako galaxiak formaz espiralak edo eliptikoak ote diren eta beso espiralen kasuan errotazioa nolakoa duten aztertu ostean, sorpresa handi batekin egin zuten topo ikerlariek. Uste ez bezala, ordulari-orratzen kontrako norantzan higitzen baitira gehienak. Bestela esanda, ezker joera aurkitu dute nagusi, banaketa aleatorio baten ordez.\nKonposatu kimikoen kasuan, gure eskuen antzean berdintsuak baina asimetrikoak edo gainjarriezinak diren molekulei enantiomero deitzen zaie. Formula molekular berberak balio izaten du bientzat, baina argi polarizatuaren planoa desberdin biratzen dutelako, batzuk ezkerrak edo Laevoak (L) eta besteak eskuinak edo Destroak (D) direla esaten da. Bi molekulok, propietate fisiko-kimiko igualak dauzkaten arren, desberdin jokatzen dute, eta hainbat kasutan, usainagatik, zaporeagatik edo desberdin metabolizatzen direlako bereizi ahal izango ditugu.\nAlbotasun hori oso kontuan hartu beharreko ezaugarria da farmakologian. Prozesu biologikoetan ez bezala, asimetria espekularra erakusten duten konposatuak laborategian sintetizatzen direnean, proportzio berean sortzen dira molekula ezkerrak eta eskuinak. Eta okerrik eragin nahi ez bada behintzat, bereizi egin behar izaten dira kasu askotan. Pare bat adibide aski ezagun:\nTalidomidaren kasuan —lasaigarririk erabilienetakoa 1950eko hamarkadan—, L-molekulak kaltegarriak dira haurdun diren emakumeentzat eta bereziki haien umekientzat, D-molekulek ez bezala, malformazioak eragiten baitituzte. Fenilaninaren molekula ezkerrak irentsita, berriz, Fenilzetonuria gaitzak jotzen gaitu eta jasango ditugun ondorioen artean amnesia izango da esanguratsuena.\nAskoz ere nabarmenagoa eta selektiboagoa da prozesua izaki bizidunengan aurkitzen diren molekulei dagokienez. Proteina guztien konposaketan aurkituko ditugun aminoazidoak, konkretuki, ezkerrak dira. Denak, salbuespenik gabe, eskuinik ez baitugu fabrikatzen. ADNaren helizeak, berriz, eskuinerantz kiribiltzen dira.\nAzukre naturalak edo monosakaridoak, bestalde, Destroak dira, eta oso kalorikoak. Sintetizatutako Laevoek azukre naturalek bezala gozatzen dute jakia, baina ez dira kalorikoak, molekulok digeritzeko behar ditugun enzimek konposatu enantiomero eskuina besterik ezin baitute metabolizatu.\nAlbotasun biologiko markatu hori "istriputzat" jo izan da orain arte. Funtsezko arazoa baino gehiago, izaki bizidunen eboluzioaren ondorio dela pentsatu izan da beti, laborategietako sintesietan erakusten denez, naturak ez duela bataren edo bestearen aldeko preferentziarik erakusten.\nOinarrizko partikulen edo subatomikoen munduan, parietate kontzeptuak ordezkatzen du ezker-eskuin simetria, eta propietate matematikoa da guztiz. Prozesu fisiko batean parietatea gordetzen dela esaten da zuzenki behatutako fenomenoa fenomeno horren ispiluko imajina bezain sarri azaltzen bada.\nFisika klasikoak parietate lege horren aldeko apustua egin zuen Galileorekin edota Newtonekin. Oinetako eskuin bat aurkituz gero, ezkerrekoak ere hor nonbait izan behar zuela aldarrikatzen du, beraz.\nGainera, eskuina eta ezkerra baliokidetzat jotzen direlako, mundua zuzenki behatuta ikusten dena eta haren isla ezin dira esperimentalki desberdindu, ezerk ez digu bataren edo bestearen aldeko frogarik erakutsiko. Billar bolen talka esplikatzeko, kasura, berdin da zuzenekoa deskribatzen den ala ispiluan ikusten dena azaltzen den. Mekanika legeak aplikatuta, emaitza berbera izango da bi kasuentzat. Lewis Carrollen obran, adibide literario bat ipintzearren, Aliziak errekonozitu egiten du bere gela ispilua zeharkatzen duenean. Alderantzikatuta ikusten dituen bere gauzek emango diote gertatutakoaz jabetzeko bidea. Aurretik ezagutu gabeko inguru batean, ordea, ezingo zituzkeen erreala eta isla berezi. Inongo esperimentu fisikok ezingo ziokeen horretan lagundu.\nTsung-Dao Lee eta Chen Ning Yang txinatar jatorriko ikerlari estatubatuarrek, alabaina, fisika modernoan jo den hordagorik politenetako bat jo zuten 1956an, Teta-Tau deituriko enigmari erantzuna ematen saiatu zirenean. Teta eta Tau deituriko bi partikulak berdinak ziren gauza guztietan, salbu eta desintegratzean, batek hiru pioi  emititzen zituelako eta besteak bi. Baina berdintasunak berdintasun, eta parietate legea beti aplikatzen zelako, diferenteak zirela ondorioztatu beharra zegoen.\nLeek eta Yangek irauli egin zuten arrazonamendua. Partikulen arteko lau interakzioak, esan nahi baita indar nuklear edo fuertea, grabitazionala, elektromagnetikoa eta ahula kontuan hartuta, azkenak parietate legea hausten zuela argudiatu zuten. Hain zuzen horregatik, aukeran elektroi ezkerrak emititzen zirela eskuinak baino errazago.\n«Ezinezkoa da, Jainkoa ez da ezkerra» ihardetsi zuen Wolfgang Pauli fisikari teoriko ospetsuak  hipotesia frogatzeko lanak abian jarri zirenean. Ezker-eskuin simetria errespetatu egiten dela zalantza izpirik ez zuen Paulik eta alferrikakoa iruditzen zitzaion ahalegina.\nBaina hordagoa bota eta gainera irabazi. Chien-Shiung Wu ikerlariak , naturak ezkerra eta eskuina bereizi egiten dituela eta beraz, Lee eta Yang zuzen zeudela frogatu zuen horretarako espresuki diseinatutako esperimentu baten bidez. «Tira, Jainkoak akats bat egin du» bota zuen haren ostean, Pauli handiak.\n Bruselasko Udaletxea eraikinik ikusgarrienetakoa da hirian, Grand Placeko elementurik ederretsienetakoa eta Erdi Aroko lekuko bakarra, arkitekturari dagokionez. Jacob Van Thienenek diseinatua dela uste da. 96 metro luze den dorre gotikoak bitan banatzen du eraikina, baina ez zehazki erditik, lehen kolpean hala dirudien arren. Ezkerraldearen eta eskuinaldearen arteko asimetriaz beranduegi jabeturik, arkitektoak bere buruaz beste egin zuela dio bertako elezaharrak, «okerra» ezin eramanik, dorretik behera jauzi egin zuela.\n Paul Adrien Maurice Dirac (1902-1984), Bristolen sortutako fisikari teorikoa, Cambridge Unibertsitateko katedratikoa. Mekanika eta elektrodinamika kuantikoaren garapenari funtsezko ekarpenak egin zizkion. Dirac ekuazioaren bidez antimateriaren existentzia iragarri zuen.\n Erresuma Batuko Oxford eta Portsmouth eta AEBetako Johns Hopkins unibertsitateetako ikerlariek garapen galaktikoa eta estruktura kosmikoa aztertzeko helburuz antolatutako ekimena. Sloan Digital Sky Surveyk emandako milioika irudi eta milaka astronomo zaleturen laguntza baliatu zuten.\n Pioia hiru partikula subatomikoen izen arrunta da. 1947an deskubritu zen.\n Wolfgang Ernst Pauli (1900-1958) Vienan sortutako fisikaria, mekanika kuantikoaren fundatzaileetako bat izan zen. Harena da esklusioaren printzipioa.\n Chien-Shiung Wu, txinatar jatorriko fisikari nuklearra, elektroien gainbeheran aditua, Amerikako Fisikari Elkarteko presidentziara heldutako lehen emakume hautatua izan zen. Kobalto 60aren deskonposizioan oinarritutako bere esperimentua erabakigarria izan zen arren, Suediako akademiak Nobelik gabe utzi zuen parietate legearen amiltzea saritu zuenean.


AU PAIR BATEN BEGIRADA – U x u e · B e n g o e t x e a\nEuskal Herrian ohikoa ez den arren, munduko hainbat lekutan Estatu Batuetan, Frantzian, eta Ingalaterran adibidez, oso zabalduta dago etxeko haurren zaintzaz arduratzen den pertsona bat familiarekin batera bizitzea. Hau da, Au Pair-a edukitzea. Horien lana, gurasoak lanean dauden bitartean, haurrak zaintzea da, horrekin batera, etxerako lanak egiten laguntzea, eskolara eramatea eta jasotzea, beraiekin jolastea, eskolaz kanpoko ekintzetara eramatea, etab. Lanean hasi aurretik, urte baterako kontratua sinatzen dute familiak eta Au Pair-ak, baina aurrerago, beste urte baterako luzatu dezakete.\nDuela urtebete Au Pair izatearen abentura hasi nuen nik ere, izan ere, aukera bikaina iruditu zitzaidan ingelesa ondo ikasteko, herrialde ezezagun batera hurbiltzeko… Horrela, Boston hiriko familia bateko haurrak zaintzeko eskaintza onartu nuen.\nNire lan jarduna goizeko seietan hasten zen, umeak 7:30tan eskolan egon behar zutelako. Auzoan bertan eskola izan arren, 35 minututara zegoen ikastetxe pribatu batera kotxez eramaten nituen. Ondoren, arratsaldetan, eskola kanpoko jardueretara ere eramaten nituen. Egunean zehar kilometro dezente egiten nituen umeekin atzera eta aurrera; adibidez, eskalatzeko rokodromora joateko, 50 minutuko ibilaldia eta beste horrenbeste bueltatzeko egiten nituen.\nFamiliaren egunerokotasunean murgiltzen nintzen heinean, hemen, batez ere herri txikietan baloratzen eta bizi dugun gertutasuna (lantokira joateko, umeen eskolaratzean, aisialdian… ) beraientzat zein arrotza zen ikusi nuen.\nBostonen bertan, ni bezala familia batean bizi eta lan egiten zuten Au Pair asko zeuden. Elkar ezagutzeko Au pair-ak kontratatzen zituen agentziak bilerak antolatzen zituen, horrela, gure esperientziak elkarbanatzen genituen eta lagun taldetxoa egiteko aukera izan genuen.\nGure artean komentatzen genuenez, familia guztietako haurrek 6-9 hilabete zituztenetik izan dute beraiekin bizi den zaintzaile bat. Beraz, horietako askok, jaio zirenetik , bost bat Au Pair ezberdin izan dituzte. Hori jakinda, pentsa daiteke umeak autonomoak izango direla, baina ez, nik gertutik ikusi dudana kontrakoa izan da, haurrei dena ematen zaie eginda ez dute ia ezer aukeratzen, erabakitzen: eskolaz kanpoko ekintzak, zaintzailea, noiz, non eta norekin jolastu… dena gurasoek erabakitzen zuten. Ez hori bakarrik, ez dute beti hezteko modu berdina jaso, izan ere, Au Pair bakoitzaren ohitura eta baloreetara moldatu behar izan dira.\nOndorengo lerroetan, neska horiek eta nik bizitako esperientziak kontuan izanda, zaintzen genituen haurren bizimodua, harremanak… nolakoak ziren azalduko dut.\nBIZILEKUA ETA GURASOEN LANBIDEA\nEsan bezala, Bostonen bizi dira haur horiek. Hiriburu handia dela kontuan izanda, familia batzuk kanpoaldeko bizitegi-auzoetan bizi dira eta beste batzuk berriz, hiriaren erdialdean.\nGehienak goi mailako ikasketadunak eta prestakuntza handikoak dira: medikuak, ingeniariak, unibertsitateko irakasleak, izen handiko enpresatako langileak… Hau da, erosteko ahalmen altua duten familiak dira. Familia eta lanaren artean, kasu askotan, bigarrenak duela lehentasuna esango nuke.\nFAMILIA EREDUA ETA HARREMANAK\nFamilia ereduari dagokionez, aita, ama eta seme-alabek (ohikoena bi, hiru edo lau haur) osatzen dituzte familia horiek . Gurasoak 35-40 urte bitarteko adin tartean sartzen dira eta seme-alaben artean ez dago hiru urte baino gehiagoko tarterik.\nHaurren eta gurasoen artean ez da komunikazio handirik izaten, izan ere, gurasoek, lan kontuak direla eta, denbora asko pasatzen dute etxetik kanpo: goizean goiz irten eta egunaren amaiera arte. Horrela, gehienetan, haurrekin goizean eskolara joan aurretik eta gauean lotara joan aurretik egoteko aukera besterik ez dute izaten. Ondorioz, esan behar dut aste barruan zehar, ni izaten nintzela etxeko haurrekin denbora gehien pasatzen zuen pertsona. Horrela, denbora gutxira, Au Pair-a umeentzat erreferente bihurtzen da, gertuko eta ziurtasuna ematen dien pertsonan hain zuzen ere. Hau da lan honek dakarren alderik ederrena, haurrekin lortzen den harremana eta hurbiltasuna.\nHorrez gain, aita eta amaren arteko aurrez aurreko komunikazioa ere urria izaten da, gehienetan mugikorraren edo emailaren bitartez izaten delarik. Honelako egunerokotasunak dena ondo planifikatuta egotea eskatzen duenez, Au Pair-arekin ere normalean mezuen bitartez komunikatzen dira (etxe berdinean bizi diren arren).\nFamiliarekin jarraituaz, aitona-amonak Bostonen bertan edo inguruetan bizi dira baina, oso gutxitan elkartzen dira seme-alaba eta ilobekin. Bereziak diren egunetan batik bat, Gabon gauean eta Thanks Giving egunean.\nNire Bostoneko familia eta nire beste lagunen familien dinamikarekin ohitzen joan nintzen eta denbora aurrera joan ahala, Euskal Herriko eta Bostoneko haurtzaroa bizitzeko eran eta familia arteko harremanetan, bereziki, aldea sumatu nuen. Hala ere, Euskal Herriko familia harremanetan ere aldaketa antzematen dela esango nuke eta… ez ote gara gu euskaldunok ere epe motzean ozeanoaren beste aldetik datozen bizitzeko estilo honetan murgilduta egongo?\nHonezkero ausartzen naiz esatera lehenengo urratsak eta gehiago ematen hasiak garela.\nAZENARIO PUREA, MISO ETA SESAMO OLIOAREKIN


Ondo trebatutako taldea lortzeko ideiak - Art for life!\nUrtero, Prestakuntza edo Giza Baliabide sailek galdera bera izaten dute buruan: zein izango da hurrengo urteko prestakuntza-plana? Nola lortu pertsonek prestakuntzan parte har dezaten eta "zerbait gehiago" eman diezaieten, beren motibazioari eta egunean egoten jarraitzeko benetako interesari euts diezaien?\nZure buruara urrats bat baino gehiago emateko aukerak etortzen bazaizkizu, primeran! Jada ez da nahikoa zer egingo duzun jakitea (prestakuntza); aitzitik, ezinbestekoa da zertarako (helburuak) eta nola (metodologiak) kontuan hartzea. Hori dela eta, taldean eragin positiboa duten, soft skill-ei ere laguntzen dieten trebakuntzek, aldaketa handiagoak eragiten dituzte.\nZer lortu nahiko zenuke zure erakundeko pertsonentzat? Zure erantzunak zerikusia badu zure taldearen inplikazioa, motibazioa eta norberaren eta taldearen gaitasunak hobetzearekin, jarrai dezagun.\nPrestakuntza-metodologiak, eragin positiboa zure taldean\nEzinbestekoa da prestakuntza-planek, edukietan zentratu beharrean, pertsonen potentziala optimizatzen eragitea. Bere jarreran, hain zuzen. Onena emanez ondo senti daitezen, eta emaitzak lortzeaz pozik egon.\nHori lortzeko, trebatzeko moduak aldatu egin behar dira. Aukeratu zure enpresa-xedearekin bat datozen prestakuntza-ekintzak. , Metodologiaren beraren bidez jarrera proaktiboa piztuko dutenak. Eta parte-hartzea, lortu nahi duzuen horrekin lerrokaturik dagoela. Eta zergatik ez, taldea kohesionatzeko ere balio dezala. Beste era batera esanda, giro egokia lortzea, elkarren artean hobeto konpon daitezen esperientzia amankomunak edukita, emozionatuta eta konektatuta, egoak tiraderan utzita eta emozioak eta sormena piztuta, laneko endorfinak aktibatuta.\nEta hori guztia posible balitz, gainera, beraiei dagozkien gai erabilgarrietan trebatuz? Eta hortik ere prozesuei eta emaitzei modu positiboan eragiten dieten ideia egingarriak aterako balira?\nPrestakuntza-planei eragiten dieten eta langilego pertsonengan eragin onuragarria duten erabaki estrategikoak hartu behar dituzu. Pentsa ezazu modu sortzailean, eta taldearen etorkizunean desberdintasuna markatuko duen zerumuga marraztuko duzue!\nIrakasten ikasi: parte hartzeko metodologiak zure formakuntzak eragina izan dezan.


Ramon Saizarbitoria: Ehun metro haiek — Gaztezulo\nRamon Saizarbitoria: Ehun metro haiek\nRamon Saizarbitoria: Ehun metro haiek https://www.gaztezulo.eus/albisteak/ramon-saizarbitoria-ehun-metro-haiek https://www.gaztezulo.eus/@@site-logo/logoa.png\n1976an, Ramon Saizarbitoriak euskal literatura eraberritu zuen "Ehun metro" eta "Ene Jesus" liburuen bitartez; narrazio tekniketan baliabide berriak erabiltzeaz gain, euskal literaturan ordura arte inork gutxik jorratutako gaiak plazaratu zituen Saizarbitoriak.\nAipatu liburuetan, protagonisten ahotsak aldatu eta tartekatu zituen idazleak, eta zinemari keinu eginez, kontaketak zatikatu eta planoka antolatu zituen; pertsonaiak ere barne hizketan jarri zituen... Horiek guztiak, ordura arte euskal idazleek Txilladergik salbu inoiz erabili gabeko formak ziren.\nDena den, Saizarbitoriaren literatur ibilbidea ez zen "Ehun metro" harekin hasi. Zazpi urte lehenago, 1969an, "Egunero hasten delako" nobela argitaratu zuen, eta obra hartan, besteak beste, abortoa eta matxismoa iradoki zituen. Kontu egin ezazue, 1969ko Euskal Herrian, abortoaz hitz egitea ia bekatu mortala zela. Merezi du "Egunero hasten delako" irakurtzeak, eta ez ikastolako irakasleak agindu dizuelako\nGAZTETXULOtarron aholkua da!\nRamon Saizarbitoria 1944an jaio zen Donostian, eta hain zuzen, Donostiako Konstituzio Enparantzan girotuta dago "Ehun metro". Nobela 1974an argitaratu zen lehen aldiz, baina polizia frankistak debekatu eta bahitu egin zuen. Ondoren, 1976an, "Ehun metro" argiratatzea baimendu zuten.\nJoxe Zuazalagoitia izeneko ETAko kidearen azken ehun metroak kontatzen dizkigu "Ehun metro"k. Zenbaitek nobela abertzalea ikusi zuten Zuazalagoitia etakidearen azken metro haietan, eta beste batzuen ustez, aldiz, heriotzaren aurrean ihesi doanaren bakardadea da protagonista.\n"Ehun metro" haren ondoren, "Ene Jesus" nobela kaleratu zuen Saizarbitoriak, esperimentazioa muturreraino eramanez: ohean heriotzaren zain den protagonistaren burutazioak dira nobelaren ardatza\nUrtezaharrean, maitasun bila\nUrte asko joan ziren Saizarbitoriak "Hamaika pauso" (1995) hurrengo nobela argitaratu zuen arte. 1975-1984 urteen bitartean girotutako istorioa saltoka kontatua dago, eta Saizarbitoriaren belaunaldikoen memoria moduko bat da. Ondoren, "Bihotz bi. Gerrako kronikak" (1996) eta "Gorde nazazu lurpean" (2000) bikainak plazaratu zituen.\n2003an, gazteen munduan murgildu zen Saizarbitoria "Kandinskyren tradizioa" liburuaren bitartez. Miren izeneko neskaren istorioa kontatzen du liburuak. Aspaldiko kondaira errusiar bat sinetsita dago Miren: urtezahar gauean, izena galdetuko dio kalean gurutzatzen zaion lehen gizonezkoari, eta izen horixe izango du bere bihotzeko amodioak. Gisa horretara, bi izen sartuko dira Mirenen bizitzan: Aitor eta Manu. Bietatik, nor izango ote bihotzekoa?


TA-TUM plataformarekin irakurtzea, ikasgela osoarentzako abentura\n2018/07/26 Amorebieta (Bizkaia)\nIbaizabal argitaletxeak sendotu egin du irakurketarekin duen konpromisoa eta, horretarako, Ta-tum plataforma abiarazi du.\nIrakurtzea ezagutzea da. Hori da irakurleok esan ohi duguna, baina, txikietan eta gazteetan irakurzaletasuna pizteko orduan, beti ez da erraza. Beharbada estrategiak bilatu behar dira, jolasa bezala, beraientzat askoz ere erakargarriagoak direnak. Ibaizabalek hori berori jarri du praktikan. Ta-Tum plataformak irakurketa gamifikatzen du, eta irakurleak detektibe bilakatzen ditu.\nIbaizabalek Ta-tum plataforma gamifikatua garatu du; irakasleari mota guztietako tresnak ematen dizkio, ikasgelan irakurketa dinamizatzeko. Horri esker, ikasgela detektibe literarioen gizarte bilakatuko da eta, bertan, ikasleek ikasturtean zehar irakurtzeko aukeratu diren liburuekin lotutako kasuak ebatzi beharko dituzte. Prozesu horretan, “Avante Eskola”ko pertsonaiak izango dituzte lagun: Axel, Zinca, Helena, Oto, Ciro eta Aristide (izen guztiak datoz Julio Verneren eleberrietatik).\nIrakurketan aurrera egitean eta zenbait erronka gainditzean, ikasleek, bakarka eta taldeka, mailak gaindituko dituzte, puntuak eta izarrak lortuko dituzte, detektibe literario lanetan duten trebetasunaren adierazle. Gainera, Ta-tumek aukera ematen du irakasleek irakurketa berriak sartzeko beren liburutegi birtualean.\nTa-Tum eskuragarri dago App Store-n, Google Play-en eta Chrome-Web store-n; ideia ugari eskaintzen ditu ume eta gazteek irakurzaletasuna garatu eta irakurmena sustatzeko. Kontuan izan behar da irakurtzen dena ulertzea ezinbestekoa dela, edozein ikaskuntza prozesutarako.\nBestalde, Ta-tumek liburutegi eleaniztunera sarbidea ematen du, mugarik gabe; bertan, 6 eta 16 urte bitarteko ikasleentzako lan eta gai ugari biltzen dira.\nProiektuari buruzko informazio gehiagorako >>>sakatu HEMEN<<<.


Hamabost urte bete ditu Antxeta Irratiak | bidasoamedia\nOts. 19, 2016, 5:18 p.m. komunikazioa\nLan taldeari eta laguntzaile sare handi bati esker, eguneroko programazioa ekoizteaz gain, bestelako hainbat jarduera ere burutzen ditu irratiak, bere herritar izaerarekin bat egiten dutenak. Hala, hedapen eremuko jendartearen ezaugarriak identifikatu, eta urteak dira lau ardatz edota norabideeren bueltan lanean diharduela irratiak. Hots, hedabide soil bat baino gehiago da Antxeta Irratia, eragile ere badelako, bereziki ondoko lan/aldarrikapen eremuetan: eskualdea are gehiago saretzen, euskararen aldeko normalkuntzan, berdintasun arloan eta etorkinen inklusioa sustatzen. Proiektu bereziak burutzen ditu Antxeta Irratiak lan ildo hauen bueltan, eta ekoizpen bereziak sortzen ditu, programazioak eta jarduera osagarriak elkar elika daitezen.\nLau ardatzekin lotutako programa\nHamabosgarren urteurreneko ospakizunen plangintza, lau norabide horien bueltan diseinatu du irratiak. Mahai inguruak, topaketa gastronomikoak, euskararen aldeko bestak, erakusketa bereziak eskualdeko artistekin, kontzertuak, aldizkari berezi ba etab, lantzen ari dira, “Uhinak orrazten” lemapean. Hori bera baita, irratiaren eguneroko erronka. Uhinen bidez, eskualdea orraztea, tokiko jendartea saretzea, euskara sustatzea edota jendarte parekideago bat aldarrikatzea, besteak beste.\nAipatutako ekintzez gainera, urteurrenarekin lotutako abesti bat ekoiztu du “Luz de Putas” taldeak. Kantuaren aurkezpena, eta urteurren kanpainaren irekitze ofiziala, otsailaren 26an izango da, arratseko 20:00etan Pausuko Xaia ostatuan. Bertan, irratiaren bueltako laguntzaileak batzea eta eskualdeko bizilagunak elkartzea da helburua.\nIrrati komunitario gisa, ibilbide oparoa bete du jada Antxeta Irratiak, baina bide luzea du egiteko oraindik ere. Gaur egun, Euskal Herriko Arrosa sareko kide izateaz gain, eta Euskal Irratiak federazioko laugarren zangoa izateaz gain, AMARC-eko kide ere bada Antxeta (Asociacion Mundial de Radios Comunitarias). Gainera, Europako zuzendaritza markoan, hizkuntza gutxituen ardura ere badu Antxeta Irratiak.


Etxegabeko pertsona baten hilotza aurkitu dute Durangoko kutxazain batean\nHildakoa sarri joaten zen sukurtsalera, gaua igarotzeko aterpe bila. Urtea hasi zenetik erail duten bigarren etxegabeko pertsona da; hilaren 3an, 60 urteko gizonezko bat aurkitu zuten hilik Donostiako kutxazain batean. Kartoi batzuekin estalita igaro zuen gaua, eta asteak egin zituen sukurtsalaren kanpoaldean.\nAtzo, hilak 12, Durangoko (Bizkaia) kutxazain baten barruan hilik aurkitu zuten etxegabeko pertsona bat. 49 urteko gizonezkoa zen, eta bizilagunek jakinarazi dutenez, maiz joaten zen Frai Juan Zumarraga kaleko sukurtsal horretara, gaua pasatzeko aterpe bila. Goizean topatu zuten haren gorpua, manta batekin estalia, eta Patologia Zerbitzura eraman zuten ohiko azterketa egiteko.\nHainbat hedabidek azpimarratu dutenez, bereziki gau hotza izan zen urtarrilaren 11koa. Durangon, esaterako, zero azpitik izan zen termometroa hainbat unetan. Euskalmetek abisu horia ezarri zuen, izotzaldiak zirela-eta.\nBigarren erailketa urtea hasi zenetik\n13 egun ditu 2020. urteak, eta dagoeneko, etxegabeko bi pertsona erail dituzte Euskal Herrian. Hilaren 3an, Donostian (Gipuzkoa) aurkitu zuten 60 urteko gizonezko baten gorpua, Gros auzoko sukurtsal batean. Kartoiekin tapatuta igaro zuen gaua etxegabeak, eta bizilagunek azaldu zutenez, asteak egin zituen kutxazainaren kanpoaldean.\nLANGILE MUGIMENDUA 2020-05-28\n"Zentzu horretan, bi momentu bereiziko lirateke: presoaren borondatearen ukapena eta lanaren eta eguneroko errutinaren bitartezko transformazio teknikoa . Kolpea eta diziplina."


Iltzezko botak kendu soinurik ez egiteko - Ahotsak.eus\nIltzezko botak kendu soinurik ez egiteko\nIltzezko botak kendu soinurik ez egiteko Gerra ostean, gose garaia etorri zen. Janaria ezkutuan eraman behar izaten zuten, kendu ez ziezaieten. Mutil batek iltzezko botak kendu zituen, soinua egin ez zezan bidean. Bota haiek nolakoak ziren azaltzen du.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan USU-024-054 kodeko bideoa nahi duzula aipatzea: ahotsak@ahotsak.eus\nGerra ostean, gose garaia etorri zen. Janaria ezkutuan eraman behar izaten zuten, kendu ez ziezaieten. Mutil batek iltzezko botak kendu zituen, soinua egin ez zezan bidean. Bota haiek nolakoak ziren azaltzen du.\nGaia(k): Ohiturak eta bizimodua » Kontakizunak eta sinesmenak » Anekdotak, kontakizunak , Ohiturak eta bizimodua » Jantzi eta orraztu » Arropa eta oinetakoak , Politika » Gerraostea eta Francoren diktadura » Ekonomia gerraostean\nProfesionalak maila berekoak\nBainujantzia eta eskolako jantzia nolakoak ziren\nOgia garesti gerra osteko gosetean\nRitxar Cuevasek kontatutako txistea\nAmak estraperloan hartzen zituen jatekoak\nZapata pare bakarrarekin moldatu behar\nGaria Zegamako errotan ehotzen\nGerra garaiko bizipenak


Kutxa | Irutxuloko Hitza\nEtiketen Fitxategia | Kutxa\nManifestazioa egin dute Martutenen, kaleratze arriskuan dauden gazte batzuk babestekoBy Kattalin Miner on 2013/03/08 in Gizartea Kutxaren jabetza den etxetik kaleratzeko arriskuan daudela salatu dute; alokairu soziala eskatzen dute. Okupatutako etxe batetik kaleratzeko arriskuan dauden gazte batzuk deituta, manifestazioa egin dute Martutenen. Kutxa arduradun lelopean, ehun bat lagun bildu dira elkartasunean. Hodei Bergara kaltetuetako batek azaldu duenez, duela urte bete inguru, hutsik zegoen etxe batean bizitzen jarri ziren “egoerak bultzatuta”. [...]\nSei talde donostiar aukeratu dituzte Kutxa Kultur MusikarakoBy Estitxu Zabala on 2013/03/04 in Kultura Kutxa Kultur 2013 osatzen duen programazio osoa aurkeztu dute gaur goizean. Kutxa Kultur Musika, Kutxa Kultur Moda eta Kutxa Kultur Hiria barneratzen ditu Kutxa Kultur 2013k, eta guztien xehetasunen berri eman dute prentsaurrekoan. Kutxa Kultur Musikari dagokionean, lehiaketara aurkeztutako taldeetatik hamaika hautatu dituzte, eta horien artean, sei donostiarrak dira: Grande Days (rock independentea), Screamin Target (punk), [...]\nProtestekin jarraitu dute Ibermaticako langileekBy Kattalin Miner on 2013/02/20 in Bestelakoak Lau eguneko grebaren ostean, elkarretaratzea egin dute Miramongo egoitza aurrean. Kaleratzeko arriskuan dauden Ibermaticako langileek, elkarretaratzea egin dute gaur Miramongo egoitzaren aurrean. Izan ere, aurreko astean lau eguneko greba egin dute, eta ez dutela oraindik Zuzendaritzatik erantzunik jaso jakinarazi dute. Egun, 238 lanpostu daude arriskuan; horietatik 187 Donostiako zentrokoak lirateke. Hurrengo egunetan, protestekin jarraituko dutela [...]\nOnkologikoaren pribatizazio bidea salatu dute Gipuzkoako Aldundiak eta Donostiako UdalakBy Kattalin Miner on 2013/02/19 in Gizartea Bilera eskatu dute Kutxako presidente den Xabier Iturberekin, gauzak argitzeko. Ahaldun nagusi Martin Garitanok eta Donostiako alkate Juan Karlos Izagirrek agerraldia egin dute gaur Onkologikoaren inguruan esaten ari direnei buruzko iritzia adierazteko. Lehen hitzetan, bi erakundeek pribatizazioaren aurkako “jarrera irmoa” erakutsi nahi izan dute. Izan ere, udala eta aldundia Kutxako entitate sortzaile dira eta azaldu [...]\nKutxaren egoitzaren aurrean elkartu dira, kaleratzeak salatzekoBy Aritz Sorzabal on 2013/02/09 in Gizartea, Politika Stop Kaleratzeak elkarteak elkarretaratzea egin du Garibai kaleko Kutxaren egoitzaren aurrean. Kaleratzeak salatu dituzte, baita Lorena errenteriarraren kasua. Hain zuzen ere, Lorenak berak Kutxabanken jarrera gogor salatu du protestan bertan, oraindik epaileak hark jarritako errekurtsoaren inguruan erantzun ez duen arren, asteazkenean etxea uzteko agindua jaso baitzuen. “Etxearekin geratu nahi dute, bai ala bai”, salatu du. [...]\nNaturaren argazki ikusgarriek eta bereziek bete dute Kutxa Boulevard aretoaBy Estitxu Zabala on 2013/01/17 in Kultura Erdialdeko Kutxa Boulevard erakusketa gunean bi erakusketa zabalduko dituzte gaur arratsaldean; Naturaren Argazkilariak 2013 eta ONCEren XII. Nazioarteko Argazki Lehiaketa. European Wildlife Photographer of the Year lehiaketako 81 argazkik osatzen dute Naturaren Argazkilariak 2013 erakusketa. Naturari buruzko Europako argazki lehiaketarik garrantzitsuena da, eta partaideen lana ezagutaraztea da Kutxa Boulevarden helburua. Erakusketak bi areto bete ditu, eta [...]\nDiego Besne: “Halako gauzak egiteko norbaitek zirikatu behar nau”By Estitxu Zabala on 2012/12/14 in Kultura, Paperekoa Diego Besne; Marrazkilaria Groseko Diego Besne irabazlea izan da Kutxa Kultur Komikia II. Lehiaketan; 128 lanen artean, onena berea dela erabaki dute epaileek. Diego Besnek betidanik izan du gogoko marraztea, baina orain gutxitan hartzen du horretarako tartea. Pisando charcos lanari esker irabazi du komiki lehiaketa, eta oso pozik dago, ez baitzuen espero. Lehiaketako lan sarituekin erakusketa [...]\nIgeldoko jolas-parkean egingo dute berriro Kutxa Kultur FestibalaBy Estitxu Zabala on 2012/12/05 in Kultura, Paperekoa Musika jaialdia irailaren 6an eta 7an egingo dute, baina oraindik ez dute taldeen berri eman Kutxako Gizarte Ekintzak erabakia hartua dauka, datorren urteko Kutxa Kultur Festibala Igeldoko jolas-parkean izango da berriro ere. Arduradunak oso pozik daude aurtengo musika independiente jaialdiak izandako arrakastarekin, eta tokia ezin egokiagoa izan dela diote. Gainera, joan den irailetik etengabe mezuak eta deiak [...]\nIgeldoko jolas-parkean egingo dute berriro Kutxa Kultur FestibalaBy Estitxu Zabala on 2012/12/04 in Kultura Kutxako Gizarte Ekintzak erabakia hartua dauka, datorren urteko Kutxa Kultur Festibala Igeldoko jolas-parkean izango da berriro ere. Arduradunak oso pozik daude aurtengo musika independiente jaialdiak izandako arrakastarekin, eta tokia ezin egokiagoa izan dela diote. Gainera, irailetik etengabe mezuak era deiak jaso dituztela diote, lekua errepikatzeko eskatuz eta hurrengo urteko jaialdiaz galdetuz. Hala, 2013ko jaialdia Igeldon [...]\nKutxa herritarren interesen aurka doala salatu duteBy Irutxuloko Hitza on 2012/11/23 in Gizartea, Politika Asteazkeneko Kutxaren batzarrean eta ondorengo administrazio kontseiluan gertatutakoa “lotsagarria” eta “oso kezkagarria” dela azaldu dute Gipuzkoako Foru Aldundiko diputatu nagusi Martin Garitanok eta Donostiako alkate Juan Karlos Izagirrek. Batetik, batzarra eta administrazio kontseilua osatzeko prozesua bera lotsagarria izan dela adierazi dute; “gardentasun eza, demokrazia falta eta errealitatea desitxuratzeko asmoa nabarmenak izan dira”, adierazi dute. Bestetik, [...]\nTweetstream\tViewing item 1 to 5 (of 5 items) Unai Zubeldia Arruabarrena posted an update in the group Italiako Giroa 26 seconds ago\nBihar, printzipioz, 210 km-ko etapa jokatuko da Giroan, eta azken bi mendateak igoko dituzte: Tre Croci (2) eta Tre Cime di Lavaredo (1). Xabier Martin posted an update 24 minutes ago\nLAB: ”M30ean herri harresi sendo bat eraikiko dugu denen artean. Pentsionista, langile era herritarren artean”.\nXabier Martin posted an update 27 minutes ago\n”Metaleko langileek sektoreko hitzarmeba nahi dute, denek baldintza duinak izateko, ez bakarrik enpresa itunak”, ELAren estrategiari erreparatuz. ”Adegi errealitateari bizkar amanda bizi da”.\nXabier Martin posted an update 29 minutes ago\nHasi da LABen ekitaldia. ”Mehatxuen gainetik metala grebara atera da. Duela hiru urte zazpi egun greba egin behar izan genituen, eta orain ere behartzen bagaituzte horretara joango gara”.


Nafarroako Urrezko Domina Jimeno Juriori - Euskaltzaindia\nJimeno Jurio 2002ko urriaren 3an hil zen eta atzo, hil ondorengo saria ematean, honela esan zuen Uxue Barkos Nafarroako Gobernuko lehendakariak: bere "eredu pertsonal eta zientifikoak betiko iraungo du Nafarroako kulturaren sustatzaile nagusietako baten moduan".\nSaria jaso ostean, Jose Maria Jimeno Jurioren senideek hitz egin zuten. Gizon xume baten moduan oroitu zuten -"ez zinen pertsona harroa, ez zenuen saririk nahi"- eta haren biografiaren berri eman zuten. Besteren artean, memoria historikoaren alorrean egin zuen lana ekarri zuten gogora: "Zure ikerketek emaitzak ematen jarraitzen dute, eta zenbait pertsonek beren senideak berreskuratu ahal izan dituzte zuk egindako lanari esker".\nEkitaldian, Andres Iñigo eta Sagrario Aleman euskaltzainak izan ziren.


Irekia Eusko Jaurlaritza - Gobierno Vasco :: Bilboko Tranbiaren zerbitzu bereziak eta mozketa partziala 13:45etik 14:05era, Athletic Club - Alaves partidua dela eta\nBilboko Tranbiaren zerbitzu bereziak eta…\nBilboko Tranbiaren zerbitzu bereziak eta mozketa partziala 13:45etik 14:05era, Athletic Club - Alaves partidua dela eta\n2017.eko urtarrilak 05\n<img src="https://www.irekia.euskadi.eus/uploads/cover_photos/36070/original/65.jpg" style="max-width:100%" alt="" />\nIgandean, urtarrilaren 8an, Euskotrenek zerbitzu bereziak eskainiko ditu eta Bilboko tranbian mozketa partziala burutuko du Athletic Club – Alaves partidua dela eta. Mozketa partziala, 13:45etik 14:05era burutuko da. Mozketa hori Bilboko Udalak koordinatutako udal Emergentzia Planaren barruan dago, partidura joan nahi duen jendearen irteera modu egokian bermatzeko.\nAtxuritik La Casillarako 15 minutuko zirkulazioez gain, Euskotrenek Pio Barojatik Ospitalera irtengo den zerbitzu berezi bat ere eskainiko du 11:01ean eta beste bat Pio Barojatik La Casillara 11:41ean\nPartiduaren irteera modu egokian egiteko, 13:45etik 14:05era bitartean, gutxi gorabehera, zerbitzuaren mozketa partziala burutuko da La Casilla eta Euskalduna artean. Behin mozketa bukatuta Atxurirako eta La Casillarako tranbiaren zirkulazio bereziak martxan jarriko dira.\nPartiduaren ondoren San Mamesetik hurbil dauden geralekuetan pilaketak ekiditeko, Euskotrenek Euskaldunako geralekura joatea aholkatzen du. Geraleku horretatik tranbiaren zerbitzu bereziak irteten dira.\nUnitate hauek geralekuetan egongo diren pertsona guztiak eramateko beharrezko lekuak eskainiko dituzte.\nBilboko tranbiarako sarrera errazagoa eta azkarragoa izan dadin, Euskotrenek ordaintzerakoan Barik erabiltzailea gomendatzen du. Informazio gehiago lortzeko asmoz, erabiltzaileek 902 543 210 telefono zenbakira dei dezakete, tranbiaren www.euskotren.eus web gunea kontsulta dezakete edota @euskotrenEJGV twitter gunean.\n65.jpg 80 KB (jpg)\nBilboko tranbiaren zerbitzu bereziak eta mozketa partziala 13:45etik 14:05era, Athletic Club eta Villarreal C.F. partidua dela eta\n2016.eko apirilak 28\nBilboko tranbiaren zerbitzu bereziak eta mozketa partziala 13:45etik 14:05era, Athletic Club – Celta de Vigo partidua dela eta\nBilboko tranbiaren zerbitzu bereziak eta mozketa partziala 13:45etik 14:05era, Athletic Club eta RCD Espanyol partidua dela eta\nBilboko tranbiaren zerbitzu bereziak eta mozketa partziala 13:45etik 14:05era, Athletic Club eta S.D.Eibar partidua dela eta\nBilboko tranbiaren zerbitzu bereziak eta mozketa partziala 13:45etik 14:05era, Athletic club eta Granada partidua dela eta\n2014.eko abenduak 04\nBilboko tranbiaren zerbitzu bereziak eta mozketa partziala 19:45etik 20:05era, Athletic Club eta Cordoba C.F. partidua dela eta\nBilboko tranbiaren zerbitzu bereziak eta mozketa partziala 22:45etik 23:05era, Athletic Club eta Real Madrid C.F. partidua dela eta\n2016.eko azaroak 02\nBilboko Tranbiaren zerbitzu bereziak eta mozketa partziala 20:45etik 21:05era, Athletic Club - Genk partidua dela eta\nBilboko tranbiaren zerbitzu bereziak eta mozketa partziala 20:45etik 21:05era, Athletic Club eta Marsella partidua dela eta\nBilboko tranbiaren zerbitzu bereziak eta mozketa partziala 23:45etik 00:05era, Athletic Club eta Malaga C.F. partidua dela eta\nAGINDUA, 2019ko apirilaren 4koa, Gobernantza Publiko eta Autogobernuko sailburuarena, «Fundación Athletic Club / Athletic Club Fundazioa» fundazioaren estatutuen 3, 10, 11, 13, 34, 35. eta 41. artikuluetan egindako aldaketak Euskal Autonomia Erkidegoko Fundazioen…\n247/2015 DEKRETUA, abenduaren 29koa, Euskal Autonomia Erkidegoko Administrazioari San Mamés Barria, S.L. sozietatearen kapital-gehikuntzan parte hartzeko baimena ematen diona.\n162/2017 DEKRETUA, maiatzaren 30ekoa, Bikain-Euskararen Kalitate Ziurtagiria arautzen duena.\nIRAGARKIA, B-64/2016-T zehapen-prozeduran Osasun Publikoaren eta Adikzioen Zuzendariak egin duen ebazpena jakinarazteko dena.\nAGINDUA, 2016ko maiatzaren 18koa, Hezkuntza, Hizkuntza Politika eta Kulturako sailburuarena, Bikain-Euskararen kalitate-ziurtagiriaren ebaluazio-prozesuaren oinarriak ezarri, eta 2016an kanpo-ebaluazioaren zerbitzua jaso nahi duten erakundeei izena emateko…\nEBAZPENA, 2016ko ekainaren 24koa, Kultura, Gazteria eta Kiroletako sailburuordearena, Plentziako herrigune historikoa (Bizkaia) monumentu-multzo kategoriarekin kultura-ondasun deklaratu zuen maiatzaren 26ko 277/2009 Dekretua aldatzeko espedienteari hasiera…\nIRAGARKIA, administrazio-espediente bat bidaltzeari eta 789/2016 prozeduran interesdun direnak epatzeari buruzkoa.\nEDIKTUA, 1063/2014 prozedura arruntaren ondoriozkoa.


Dialektologiari buruzko literaturan, antzinatik aipatu izan da gure herria. Azaldu berri dugun kokapen geografiko bereziagatik izango da, seguruenik. Kokapen geografikoaz gain, ordea, bestelako kokapen mota da funtsezkoagoa, kokapen dialektologikoa. Bi hizkeraren, bi dialektoren artean kokatuta dago gure herria. Liburu honetan jaso ditut garrantzitsuenak iruditu zaizkidan ezaugarriak, arloz arlo. Geroago erabakiko dugu euskalki batetik zer duen eta bestetik zer duen, euskalki batetik bestetik baino gehiago duen, eta abar. Argi dagoena da bietatik, Mendebalekotik (bizkaiera deitu izan denetik) eta Erdialdekotik (gipuzkera deitu izan denetik) dituela ezaugarriak. Inguruko herrietan, ordea, argiago daude gauzak; argiago dago zein euskalkitakoak diren: Eibar eta Soraluze argiago dago Mendebalekoak direla; bai Etxebarri eta Markina ere. Iparraldetik eta ekialdetik, bestalde, argiago dago Deba eta Azkoitia Erdialdeko euskalkikoak direla. Elgoibar dago horien guztien tartean, eta egoera ez hain argian, beharbada Mendarorekin batera.\nKokapen dialektologiko «ilun» hori izan dute hizpide antzinatik hasi eta gaur egunera arteko euskal hizkuntzalari eta dialektologoek.\nLehendabiziko aipamena XVIII. mendekoa dugu, Manuel Larramendirena; hala dio bere Corografía de Guipúzcoa lanean (1754):\n«(...) En Elgoibar y más en Eibar empieza el dialecto de Vizcaya en mucha parte eman eutsan, egin euen, buruagaz, etc. Y corre por Plasencia, más o menos por Vergara, Mondragón, Arechabaleta, Escoriaza, Salinas, Oñate y todas aquellas aldeas. En la marina de Motrico hasta Fuenterrabía apenas hay distinción del dialecto común de Guipúzcoa.»\nBadirudi gurea ez duela bete-betean bizkaieraren esparruko hizkeratzat hartzen. Ez eta gipuzkeraren esparrukotzat ere, bere Diccionario trilingüe del castellano, bascuence y latín hiztegian dioenaren arabera (1745):\n«Los lugares rayanos de Bizcaya usan mas del dialecto de Bizcaya: los interiores, empezando desde Elgoibar, ó desde Azcoitia por el lado septentrional, y desde Cegama, y Segura por el lado de Navarra hasta Irun, y Fuenterrabia, usan el dialecto de Guipuzcoa».\nBeraz, tarteko hizkeratzat jotzen duela dirudi Elgoibarkoa.\nLuis Luciano Bonaparte printzeak egin zuen Elgoibarko hizkeraren hurrengo aipamena. Larramendik baino sistematikoago aztertu zituen Euskal Herriko hizkerak Bonapartek, nahiz esan beharra dagoen ia aditza bakarrik hartu zuela bereizketa-irizpidetzat. Bere Carte des sept provinces basques-en (1863), Gipuzkoako euskaran sartu zituen Itziar, Deba, Mutriku eta Mendaro. Bizkaiko euskaran, berriz, Deba bailarako gainerako hizkerak (Elgoibar barne).\nHala ere, kokapen horrek ez zuen sendotasun handiegirik Bonaparteren laguntzaile Uriarterentzat, hala baitzioen hari eginiko gutun batean:\n«En Elgóibar sucede que la parte de la población, que se halla situada hacia Azcoitia, participa algo más del guipuzcoano, pero aún debe agregarse a Vizcaya, aunque esto no acomoda a los guipuzcoanos.»\nDeserosotasun hori, dirudienez, herritarrena ere bazen. Ondorengo pasarte batean azaltzen du:\n«Sucede en todas estas poblaciones2 que miran con desdén el bascuence de Vizcaya y son muy apasionados al dialecto de Beterri: los sermones y pláticas se predican en ese dialecto de Beterri, y muchísimas personas hacen estudio de este dialecto, por cuyo motivo hacen una mezcla; pero todavía no han podido guipuzcoanizar al vulgo.»\nResurrección Mª de Azkue datorkigu, kronologiari jarraituz, ondoren. Bere hiztegi handian, Diccionario vasco-español-francés-en (1905-1906), Elgoibarko beste auzoetatik bereizten zuen Altzola: gipuzkeraren barruan kokatu zuen Altzola, baina bizkaieraren barruan Elgoibar.\nUrte batzuk geroago, ordea, Morfología vasca gramatikan (1923-25), biak sartu zituen gipuzkeraren barruan, bai Altzola eta bai Elgoibar.\nBähr hizkuntzalariak ere aipatu zituen gure herria eta inguruak. Euskalkien arteko beste mugaleku batzuetan (Debaerdikoan eta Debagoienan) baino hizkuntza-jauzi txikiagoa zegoela dio Debabarrenean, Elgoibar inguruan. Hala dio bere Flexiones verbales de uso actual en Legazpia lanean (1925):\n«Presenta extraordinario interés esta 'encrucijada lingüística', constituida por los pueblos de Elgóibar, Motrico y Deva, en la zona limítrofe septentrional de los dos dialectos colindantes más distintos entre sí, el vizcaino y el guipuzcoano, en la que por la mayor facilidad de comunicación, la interacción entre las hablas locales de ambos dialectos es superior a la existente entre las de los pueblos situados más al sur, en la región más montañosa del interior (Bergara-Antzuola/Zumarraga-Urretxu muga, eta Legazpi/Oñati muga).»\nPedro de Yrizar harrigarriak ere bazituen bere zalantzak. Ikus, bestela, Contribución a la dialectología vasca liburuan (1981) dioena:\n«En el dialecto vizcaino hay sus diferencias y no pocas. Se extiende a parte de la provincia de Guipúzcoa ya que por esta parte empieza en Elgóibar y más en Eibar continuando por Vergara, Mondragón, Arechavaleta, Escoriaza, Salinas, Oñate.»\nKontuak kontu, azkenean Altzola eta Elgoibar, biak sartu zituen Gipuzkoako euskararen barruan.\n«(...) La distribución de variedades corresponde a la clasificación del Príncipe Bonaparte. Sin embargo, Elgóibar ha sido incluido por nosotros en el dialecto guipuzcoano, aun reconociendo la fuerte influencia vizcaina que se aprecia en su habla.»\nKoldo Mitxelenak urte berean (1981) aipatu zuen Elgoibar inguruko hizkerak eta haiek ikertzeak euskal dialektologian zuen garrantzia3:\n«Pero esa frontera, que coincide en trechos con el frente de guerra tal como quedó estabilizado en octubre de 1936, jamás ha sido explorada, que yo sepa, en detalle, punto por punto. (...) Así, en relación con la 'distancia' entre Brinkola y Oñate, ¿cuál es la que separa a Eibar de Elgoibar o a Ondarroa de Motrico? Antes de levantar teorías, sería necesario dedicar algún tiempo al humilde, trabajoso pero indispensable menester de observar los hechos. Habría también que ver, puesto que las consideraciones que se hacen son cuantitativas, si no hay manera de cuantificar las observaciones.»\nEz dakit Mitxelenaren eginkizun horrek behar zuen bezainbeste ordu eskaini dizkiodan, baina ahalegintxoa egin dugu. Gogo handiagoz, gainera, Mitxelenaren hitz horiek ezagutuz geroztik.\nAzkenean, garai berriagoetara etorriz, Koldo Zuazo dialektologoarengana iristen gara. Bonaparteren euskalki-banaketa berritu, eguneratu egin du Zuazok (Euskalkiak, gaur, 1998): besteak beste, Deba eta Itziar Gipuzkoako euskalkian sartu ditu, baina Elgoibar, Mendaro eta Mutriku gipuzkeraren (erdialdeko euskalkiaren) eta bizkaieraren (mendebalekoaren) tarteko hizkeratzat hartu ditu, zubi hizkeratzat, ez bateko eta ez besteko hizkeratzat: trantsizio-hizkerak dira tarteko deitutako hauek. Elgoibarkoak du, haren esanetan, hiru herri horien artean bizkaieraren ikuturik handiena. Hala dio:\n«(...) eta tarteko hizkera horiei esker, urratsez urrats, ia oharkabean egiten da azpieuskalki batetik besterako bidea. (...) Administrazioz Gipuzkoa izateak hizkuntzaz ere Gipuzkoara hurreratzea ekarri du, eta (Deba bailarako) iparraldeko alderdian agertzen da gardenen gertutasuna. Elgoibar, Mendaro eta Mutriku ezin dira, gaur egun, ez mendebaleko euskalkian (bizkaieran) ez erdialdekoan (gipuzkeran) erabat sartu: tarteko hizkerak dira bete-betean.»\nBähr-ek aipatutakoa ekarri digute gogora Zuazoren hitz hauek: euskalki batetik besterako bidea urratsez urrats egiten da gurean, eta ez Antzuola/Zumarraga-Urretxu eta Oñati/Legazpi mugetan gertatzen den bezain kolpetik.\nElgoibarko euskararen kokapenarekikoak amaitzeko, herritarren iritzi batzuk jaso ditut4, haiek ere, adituak izan ez arren, lagungarriak izango zaizkigulakoan.\nHona hemen berri-emaile baten iritzia:\n—Eta auzuetan, berdin egitten dozue euskeraz?\n—Bueno, auzo artian, Elgoibarren, konparazio baterako, auzo artian danak igual egitten dogu. Bestela, diperente egitten dabe, bai, diperente oso. Oso diperente Azkoittira ere. Elgoibartik Azkoittira sartu zaitte, Madarixara juan zaitte, eta diperente egitten dok han. Azkaraten bertan pasatze(n) zaranian, diperente egitten dozu berba ya.\n—Guk igual egitten dogu, baiña eurak diperente egitten dabe. Oiñ, entendiu ondo egitten gera alkarrekiñ, e! Ezta? Baiña euskera batuagua, hor zihar; euskera ... edarragua.\n—Auzuen artian bada alderik?\n—Ez, ez, ez. Hamen Elgoibarren dana igual egitten dogu. Hamen ere, pasatzen zera Urkaregiñ, Gipuzkua-Bizkaia mugan...\n—Hor ere kanbixau egitten da, kanbixau egitten da; hain da gauza rarua...\n—Eta Debara ere bai. Debara ere juten zera, eta diperente egitten dabe han ere. Eta Azkoitti aldera ere bai. Mondragoi aldera juten baldin bazera, han ere bai. Han ere diperente. Oiñ, herri bakoitzian entendiu alkarrekin igual egitten dogu, e! Hori dago ipinitta, itxitura bat bueltan ipintzia bezela, berba iguala egittia.\nBeste hiztun batek ere halatsu dio:\n—(…) Eta gero, hemen auzuen artian ere diferente eitxen dozue zuek? San Migelekuak, Urruzunokuak…\n—Ez, ez, ez. Hemen dana igual samar eitten dok.\n—Bai? Eztago alderik?\n—Hemen, Arratez hemendikan, San Migelen, eta hemen Mendaron da, ez. Mendaron pixkat zertzen dittuk: badek eta badok. Guk esaten dogun bezela: Bai holako badek! Edo, halatan dek! Eta holako gauzak Mendaron, baiña bestela, berdintsu. Debatik harutz gehixago, diferenzia gehixago jaukak.\n—Eta eztozu pentsatzen auzuen artian alderik daguanik?\n—Ez. San Migelen izen, hemen izen, hemen San Lorentzon izen, hemen goi etxetan izen, berdiñ, igual eitte(n) juagu danok.\n—Eztakitx, igual eragiñen bat Azkoitxi aldekua edo…\n—Bai, hemen Azkaratekuak eta Kortaberri ta, badakik nun dauazen?\n—Horrek Azkoittikua asko nahaste(n) juek. Guk bai, bihi juat nik esan biharrian, ber ditt nik, eta holako gauzak. Hor Azkarate, hemen Otxortia, Kortaberri, Azkaraten ere bai, pixkat nahasten juek. Horrek gehixao juten dittuk Azkoittira gu baiño, eta azkoittiarrekin kontakto gehixao jaukek horrek. Entenitzen dok? Ertetzen dien auzuak dittuk, eta hau Azkaraten hemengua dok, eta hau Azkoittikua dok, baiña bixak hona datoz alkarrekin lanera. Auzuak egote(n) dittuk alkarri laguntzeko, eztakik? Lanetan da, zeretan. Eta nahastu eitte(n) dittuk pixkat. Baiña gitxi, gitxi.\n—San Migel aldian berdiña pasauko jakue igual.\n—Baitta, baitta. Horrek, horko ta, honek ere…, Belaustegi ta, horrek (Markiña) Etxeberri aldeko hizketia nahaste(n) juek pixkat. Baiña San Migeletik honuzkuak eta, ez.\nBerri-emaile gehientsuenen iritziak era honetakoak dira, eta horretan utziko nuke kontua. Hori bai, aipatu nahi nuke berri-emaileek batez ere hizkera-muga horiek aipatzen dituztela euskalkien arteko desberdintasunak aipatzen zaizkienean, Etxeberri eta Markinarekikoa eta Azkoitiarekikoa, alegia; gutxiagotan aipatzen dute Eibarrekin edo Soraluzerekin legokeen muga (Eibarkoa bizkaierakoagoa dela esaten dute, hori bai), eta ia aipatu ere ez dute egiten Mendarorekikoa. Zerbaiten seinale, nonbait.


Martxoaren 8ko pikete feministak Tubacexeko jarduera guztiz gelditzea lortu du - Laudio - Aiaraldea.eus\nMartxoaren 8ko pikete feministak Tubacexeko jarduera guztiz gelditzea lortu du\nAitor Aspuru Saez 2021-03-08 10:15\nEnpresako emakume langileek hartu dituzte ardurak gaur piketean eta eserialdia egin ostean, greban ez dauden langileen eta zuzendaritzaren autobusek uko egin diote lantegira sartzeari, lehenengo aldiz greba mugagabea hasi zenetik. Biharko atzeratu dute gaur egingo zuten bilera.\nGaur 07:00etan abiatu dituzte Martxoaren 8ari lotutako protestak Aiaraldean. Zehazki, deialdi feministak bat egin du Tubacex enpresako grebarekin eta eserialdia burutu dute lantegiaren aurrean, inor sartu ez zedin.\n07:30ak aldera agertu dira Ertzaintza, greba jarraitzen ez duten langileak eta zuzendaritza. Orduan hasi da poliziaren eta pikete feministaren arteko negoziazio luzea.\nErtzaintzak saiakera egin du emakumezkoek errepidea husteko, baina lantegian aritzen diren bi emakumek egin dituzte ordezkari lanak. Poliziari azaldu diote emakumezko gehienak kaleratuko dituztela, eta ondorioz, ez zeudela prest euren kabuz altxatzeko.\nErtzainek adierazi dute emakumezkoak bidetik ertzeetara eramago zituztela eta salaketa administratiboak egongo zirela. Hala ere, emakumeek euren asmoari eutsi diote.\nAzkenean, Ertzaintzak, furgonetetatik jaitsi eta lerroak osatu arren, ez du esku hartu, autobusek uko egin baitiote sartzen saiatzeari.\nGeroago, sindikatuek jakinarazi dute zuzendaritzarekin zegoen bilera biharko atzeratu dutela eta emakumeen piketeari egindako lana eskertu diote.\nOndoren, 11:00ak aldera, manifestazioa egin dute piketera bertaratutako emakume guztiek, lantegiko sarreratik abiatuta, Herriko plazaraino. Nagusien egoitzako langileak, Berriak Supermerkatuko beharginak eta Osakidetzako profesionalak atera dira bidean zehar babesa adierazteko mobilizazioari.\nHitza hartu dute Tubacexeko langileek plazan eta salatu dute enpresak lanpostu prekarioak feminizatu dituela Amurrio eta Laudioko fabriketan eta horregatik, hain zuzen, kaleratzeek eragin handiagoa izango dute emakumezkoei dagokienez.\nManifestazioaren ostean, aurreikusi bezala, Laudioko Udalak adierazpen instituzionala irakurri du.\nArratsaldean, aldiz, Laudio eta Amurrion egingo ditu mobilizazioak Aiaraldeko Mugimendu Feministak, 19:00etan. Eskualdeko gainontzeko herrietan ere hainbat ekimen burutuko dira.\nArgazkiak: Txabi Alvarado Bañares eta Aitor Aspuru Saez


DK050201_16 PE eta jarraipena - Google Drive\nDK050201_16 PE eta jarraipena : Copia de PE\nPLAN ESTRATEGIKOA 2016/17 - 2019/20\nBehar eta Itxaropenak Helburu Estrategikoa Adierazlea Arrakastako Faktore Kritikoak Prozesu gakoak eta lotutako proiektuak Arduradunak\n1.- Konpetentzia mailan, goi mailako emaitzak bilatzea eta lortzea. 1.1.-Maila guztietan problemen ebazpenean gaitasun handia adieraztea Ikasleen boletinetan oso ongi mailatik gora Ikasleen %60an lortzea Astean behin matematikako saio bat mantendu problemak ebazteko PR0202, PR0208, PR0301 Ikasketa burua eta kalitate arduraduna\n1.2.-Maila guztietan, matematikan goi mailako emaitzak lortzea. Ikasleen boletinetan oso ongi mailatik gora Ikasleen %60an lortzea Pereda metodoa osatu behar da 5. eta 6.mailan eta beste mailetan aztertu behar da PR0202, PR0208, PR0301 Ikasketa burua eta kalitate arduraduna\n2.- Hiru hizkuntzetan trebetasun handiko ikasleak hesitzea. 2.1.1.-Maila guztietan, euskaran goi mailako emaitzak lortzea. Ikasleen boletinetan oso ongi mailatik gora Ikasleen %60an lortzea Irakurketa plana, idaztzizko ekoizpen plana eta ahozko ekoizpen planak aztertu eta ondo planifikatu. Ahozko ulermen plana planifikatu. Gaztelaniako 6. mailako programazioa egin. PR0202, PR0208, PR0301 Ikasketa burua eta kalitate arduraduna\n2.1.2.-Maila guztietan ingelesan goi mailako emaitzak lortzea. Ikasleen boletinetan oso ongi mailatik gora Ikasleen %60an lortzea Irakurketa plana, idaztzizko ekoizpen plana eta ahozko ekoizpen planak aztertu eta ondo planifikatu. Ahozko ulermen plana planifikatu. Gaztelaniako 6. mailako programazioa egin. PR0202, PR0208, PR0302 Ikasketa burua eta kalitate arduraduna\n2.1.3. -Maila guztietan gaztelanian goi mailako emaitzak lortzea. Ikasleen boletinetan oso ongi mailatik gora Ikasleen %60an lortzea Irakurketa plana, idaztzizko ekoizpen plana eta ahozko ekoizpen planak aztertu eta ondo planifikatu. Ahozko ulermen plana planifikatu. Gaztelaniako 6. mailako programazioa egin. PR0202, PR0208, PR0303 Ikasketa burua eta kalitate arduraduna\n2.2.1.- 5. eta 6. mailako ikasleek idatzizko ekoizpenetan gaitasun handia adieraztea euskaraz. Ikasleen boletinetan oso ongi mailatik gora Ikasleen %65an lortzea Ebaluazio irizpideak berrikusi, aztertu eta ondo finkatu PR0202, PR0208, PR0301 Ikasketa burua eta kalitate arduraduna\n2.2.2.- 5. eta 6. mailako ikasleek idatzizko ekoizpenetan gaitasun handia adieraztea gaztelaniaz.\nIkasleen boletinetan oso ongi mailatik gora Ikasleen %65an lortzea Ebaluazio irizpideak berrikusi, aztertu eta ondo finkatu PR0202, PR0208, PR0302 Ikasketa burua eta kalitate arduraduna\n2.2.3.- 5. eta 6. mailako ikasleek idatzizko ekoizpenetan gaitasun handia adieraztea ingelesaz.\nIkasleen boletinetan oso ongi mailatik gora Ikasleen %65an lortzea Ebaluazio irizpideak berrikusi, aztertu eta ondo finkatu\n2.2.4.- 5. eta 6. mailako ikasleek ahozko ekoizpenetan gaitasun handia adieraztea euskaraz.\nIkasleen boletinetan oso ongi mailatik gora Ikasleen %65an lortzea Ebaluazio irizpideak berrikusi, aztertu eta ondo finkatu PR0202, PR0208, PR0303 Ikasketa burua eta kalitate arduraduna\n2.2.5.- 5. eta 6. mailako ikasleek ahozko ekoizpenetan gaitasun handia adieraztea gaztelaniaz.\nIkasleen boletinetan oso ongi mailatik gora Ikasleen %65an lortzea Ebaluazio irizpideak berrikusi, aztertu eta ondo finkatu PR0202, PR0208, PR0304 Ikasketa burua eta kalitate arduraduna\n2.2.6.- 5. eta 6. mailako ikasleek ahozko ekoizpenetan gaitasun handia adieraztea ingelesaz.\n2.3.1.-Maila guztietan euskarazko testu ulermenean goi mailako emaitzak lortzea. Ikasleen boletinetan oso ongi mailatik gora Ikasleen %65an lortzea Irakurketa plana berrikusi eta ondo planifikatu ulermen maila igotzeko PR0202, PR0208, PR0305 Ikasketa burua eta kalitate arduraduna\n2.3.2-Maila guztietan gaztelaniazko testu ulermenean goi mailako emaitzak lortzea. Ikasleen boletinetan oso ongi mailatik gora Ikasleen %65an lortzea Irakurketa plana berrikusi eta ondo planifikatu ulermen maila igotzeko PR0202, PR0208, PR0301 Ikasketa burua eta kalitate arduraduna\n2.3.3-Maila guztietan ingelesez testu ulermenean goi mailako emaitzak lortzea. Ikasleen boletinetan oso ongi mailatik gora Ikasleen %60an lortzea Irakurketa plana berrikusi eta ondo planifikatu ulermen maila igotzeko\n3.- Ikaslegoa talde lanetan elkar lanean jardutea eta parte hartzailea sentitzea 3.1.- Ezberdintasunak errespetatuz lan egitea. -. Lan taldeen ebaluazioan kooperazioa betetzen den % 80tik baino gehiago. Lan planen errubrikak erabiliz Homegeneizazioan ikaskuntza kooperatiboaren ebaluazioa sartu. PR0202, PR0208, PR0204 Ikasketa burua\n3.1.- Ezberdintasunak errespetatuz lan egitea.\n-.Maila bakoitzeko tutoritza planen %80a betetzea. Tutoritza planaren errubrika bidez..\nHomegeneizazioan ikaskuntza kooperatiboaren ebaluazioa sartu. PR0202, PR0208, PR0205 Ikasketa burua\n4.- Elkarbizitza paketsu eta lasaian hezitzea 4.1.- Harremantzeko gaitasunak hobetzea. -. Zentro mailan egiten den bizikidetza neurketan, jarritako helburua betetzea. (Familiak, >7) Kohesioa eta ikaskuntza kooperatiboarekin lanean jarraitu PR0207 Ikasketa burua\n4.2.- Harremantzeko gaitasunak hobetzea. -. Zentro mailan egiten den bizikidetza neurketan, jarritako helburua betetzea. ( irakasle >7) Kohesioa eta ikaskuntza kooperatiboarekin lanean jarraitu PR0208 Ikasketa burua\n4.3.- Harremantzeko gaitasunak hobetzea. -. Zentro mailan egiten den bizikidetza neurketan, jarritako helburua betetzea. ( ikasle >7) Kohesioa eta ikaskuntza kooperatiboarekin lanean jarraitu PR0209 Ikasketa burua\n4.4.- Harremantzeko gaitasunak hobetzea. -. Ikasturkeko gatazka neurketa betetzea (Urtez urte kopurua murriztea) Kohesioa eta ikaskuntza kooperatiboarekin lanean jarraitu PR0210 Ikasketa burua\n5.- Ikasleak pertsona arduratsuak bilakatzea 5.1.- Bizitzan sortzen diren egoeren aurrean erantzunkizuna garatzea. Maila bakoitzean ikasleen %80ak (Irakaslearen koadernotik datua aterata) erantzunkizuna garatuta izatea. Ikasleen ebaluazioan balioak txertatu PR0208, PR0203, PR0204 Ikasketa burua\n5.2.- Bizitzan sortzen diren egoeren aurrean konstantzia garatzea. Maila bakoitzean ikasleen %80ak (Irakaslearen koadernotik datua aterata) konstantzia garatuta izatea. Ikasleen ebaluazioan balioak txertatu PR0208, PR0203, PR0205 Ikasketa burua\n5.3.- Bizitzan sortzen diren egoeren aurrean errespetua garatzea. Maila bakoitzean ikasleen %80ak (Irakaslearen koadernotik datua aterata) errespetua garatuta izatea. Ikasleen ebaluazioan balioak txertatu PR0208, PR0203, PR0206 Ikasketa burua\n6.- Eskolak ematen duen zerbitzua kalitatzoa izatea 6.1.-Gure bezeroengandik lortzen ditugun emaitzak goi mailakoak izatea Bezeroen gogobetetzetatik datu orokorra >7 ateratzea, familiaren galdetegiaren 1 galdera Bezeroen gogobetetze mailarekin jarraitu PR0304 Kaltate arduraduna\n7.- Eguneratutako kalitatezko hezkuntza: bikaintsun teknikoa eta gardentasuna. 7.1.- Kalitatezko ikastetxea bilakatzea eta bikaintasunean aritzea -. "Kalitatezko Ikastetxea"ren zigilua lortzea. -."Bikaintasuna"ren zigilua lortzeko bidean jartzea Kalitatezko ikastetxea bilakatu PR0303, PR0306 Kaltate arduraduna


Udaz blai programaren xehetasun eta epeak eman dira ezagutzera | El Diario Vasco\nAzkoitiaUdaz blai programaren xehetasun eta epeak eman dira ezagutzera\nUdaz blai programaren xehetasun eta epeak eman dira ezagutzera\nAZKOITIA. Martes, 8 mayo 2018, 08:06\nUdaz blai programaren xehetasunak eman dira ezagutzera. Udarako ekimenak programa eta izen emate ezberdinak ditu bere baitan. 'Uztaila jolasean' udaleku irekia da HH3-LH6 mailarentzako. Uztailean bi txandatan burutuko da. Lehenengoa, uztailaren 2tik 13ra eta bigarrena 16tik 27ra. 10:00-13:00etara izango da, egun pasako eguna izan ezik. Era askotako ekintzak izango dira, jolasak, jokoak, egun pasa, igerilekuak, musika, antzerkia, dantza, kirola...Hauek dira baldintzak: 2014-2006 urte bitartean jaioa izatea. Izen ematea, Floreaga Salestar ikastetxeko eta Udaletxeko harrera bulegoetan egin daiteke. Baita ere Elkargunean dagoen Gazte zerbitzu bulegoan edo on line www.alaibatza.com webgunean eskura dagoen formularioa betez. Epea atzotik hilaren 18ra izango da.\n'Praka motxakin' udaleku irekia 10-12 urte bitartekoentzat da. Ekintzak uztailaren 9tik 20ra garatuko dira txanda bakarrean. Izen ematea, Elkargunean, Gazte Zerbitzu Bulegoan, 16:30etik 20:00etara, ostiralera arte ludotekan bazkideak izan direnen-tzat eta maiatzaren 14tik 18ra beste guztientzat. Plaza mugatuak dira eta programa garatzeko gutxieneko izen ematea izan beharko du eta haur gehiagok izena eman ezkero, izena emandako ordena errespetatuko da.\n'Artx@bentura udaleku irekia' 13-16 urte bitartekoentzat da. Ekintzak ekainaren 25etik uztailaren 6ra arte garatuko dira txanda bakarrean. Izen ematea, atzotik 7tik hilaren 18ra. Elkargunean, Gazte zerbitzu bulegoan 16:30etatik 20:00etara. Plaza mugatuak dira eta programa gara-tzeko gutxieneko izen ematea izan beharko du eta nerabe gehiagok izena eman ezkero, izena emandako ordena errespetatuko da.\nKirola udan kanpaina\nBestalde, 'Kirola udan kanpaina', 5-16 urte bitartekoentzat da. Horren baitan, tenisak, bi txanda izango ditu. Lehena uztailaren 2tik 13ra garatuko da eta bigarrena, uztailaren 167tik 27ra. Izen ematea 2010-2002 artean jaiotakoak; Elkargunearen harreran izango da Elkargunearen ordutegian. Atzotik hilaren 18ra eta pertsona bakoitzak hiru ikasle inskribatu ditzake gehienez. Plaza mugatuak izango dira eta izena emandako ordena errespetatuko da. 2013-2012-2011 urteetan jaiotakoen izen ematea Whatsapp bidez egin behar da 669 621 802 zenbakian hilaren 19tik aurrera. Plaza mugatuak izango dira eta izena emandako ordena errespetatuko da.\nEl Anaitasuna se despide de la Tercera División Euskal eta mexikar sinesmen zaharrei buruzko hitzaldiak


Azala / Ideiak / Harribitxiak / Jolas eginez ikasi\nJolasa gizakiaren berezko jarduera da; alde horretatik, gure garapen psikomotore, intelektual, afektibo eta sozialerako lagungarri da, eta hala, helduak garenerako prestatzen gaitu. Beraz, dibertsio modua ez ezik, ikasteko modua ere bada. Jolasa heziketarako eraginkorra dela egiaztatzen duten frogak gero eta gehiago badira ere, hezitzaile askok ez dute asmatzen ikasgelako metodologia moduan txertatzen. Hemen jarraian jolasa hezkuntza maila batzuetako eta besteetako baliabide didaktiko eran azaltzen diguten adibide batzuk dakartzagu.\nJolasa gauza ohikoagoa den ikasgeletako adibide batekin hasiko gara, hots, Haur Hezkuntzakoekin. Hala, lan ildo honi jarraikiz, Grandi quadri e piccoli pittori, Grandes cuadros y pequeños pintores, proiektuan, parte-hartzaileek, bost urte baino ez dituzten parte-hartzaileek, jolas-jarduera baten bidez ezagutu dute elkar: italiar ikasle bakoitzak bere autorretratua marraztu du beren kide espainiarrek ikasgela-talde osoaren argazkian errekonozitu dezaten. Harremana hasteko ariketa dibertigarria da, gerora ikasleen arteko lankidetza erraztu dezakeena.\nMake @ wiz proiektuan ikastetxe bateko Haur Hezkuntza eta Lehen Hezkuntzako ikasle guztiek hartu dute parte. Oraingo honetan jolas-izaera hori metodologiak berak hartu beharrean sortutako produktuek hartu dute: Lehen Hezkuntzako 6. mailako ikasleek egindako animazioak dira, 3. eta 4. mailako beren ikaskideek Tuxpaint y Pívot. eta Pívot-en bidez sortutako eszenatoki eta figuretatik abiatuta. Azken buruan, sortutako materiala baliabide animatuen biltegi edo banku bat da, ikastetxeen, hirien, eta baita munduko ere, arazoak, eta konponbideak, azaltzeko balia daitekeena. Proiektuaren orrialdean ikus ditzakezu animazio horiek guztiak.\nGetting closer proiektua, jolasa bere baitan txertatzen duen proiektua baino gehiago, bera da jolas bat bere horretan. Planteamendu orokorra gymkana digital bat da, zeinetan nazio bitariko taldeek era bateko eta besteko probak gainditu behar izan dituzten bidaia birtual bat burutu eta talde bakoitzeko kideak hiri europar batean elkartu ahal izateko. Lortzen lehenengo taldea txapeldun izendatzeak eta aldarrikatzeak proiektuari halako lehia ukitu dibertigarri bat eman dio. Horri guzti horri gehitzen bazaio probetako batzuetan baliatu zen lineako heziketa jolasen plantaforma, Getting closer hezkuntza formaleko ikasketa ludikoaren adibidea da dudarik gabe.\nHelduak ere diberti daitezke ikasi ahala; hori erakusten du An ET (winning project) between us proiektuak, batxilergoan diharduten ikasle batzuek egindako proiektuak. Beren irakasleek jarduera, batzuk planteatu dituzte, benetan misterioak balira bezala, ET estralurtarrari erreferentzia klasikoen bidez egungo bizimodua ulertzen laguntzeko. Misterio horietako bat, esate baterako, merkataritza markak bilatu eta mundu klasikoarekin duten erlazioa aztertzea izan da. Horrez gain, ikasleek enigmas mordoa jarri diote elkarri: Erdi Aroko kantu batzuen esanahia, publizitate iragarkien eta erreferentzia klasikoen arteko erlazioa, zineman eta komikian figura mitologikoen bilaketa eta esanahia argitzea. Mundu klasikoa deskubritu eta ulertzea esperientzia ahaztezina izan da, dudarik gabe, ikasle horientzat.\nAskoz adibide gehiago ere badaude; jolasak, den gaiari, ikastetxeari, ikasleriari, eta abar, egokitu eta moldatuz gero, eskaintzen dituen ezin konta ahala aukeren lagintxoa besterik ez da hori. Ausartuko ote zara jolasten?


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Carcedo Mitxelena, Mikel" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lan Arriskuen Prebentzioa (Heziketa Zikloa). Goi maila"\nErakusten 1 - 1 emaitzak -- 1 bilaketa honetara '', Bilaketaren denbora: 1,82s\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Carcedo Mitxelena, Mikel Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lan Arriskuen Prebentzioa (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Euskadi (Autonomia Erkidegoa) . Hezkuntza, Unibertsitate eta Ikerketa Saila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Mekatronika Industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Euskadi (Autonomia Erkidegoa) . Hezkuntza, Unibertsitate eta Ikerketa Saila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Mekatronika Industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Sistema automatizatuak (Modulua) Guztiak ikusi ... gutxiago ...


Game Munduko boxeo Online. Play for free\nGame Munduko boxeo\nPlay jokoa Munduko boxeo Online:\nGame Description Munduko boxeo\nHandiak munduko bira non herrialde bakoitzeko norbait behar izango ahal borrokatzeko. Saguaren jolastu behar duzu, eta, beraz, bere ilusioz begiratu arte, etenik gabe. . Play jokoa Munduko boxeo konektatuta.\nTekniko jokoa Munduko boxeo ezaugarri\nGame Munduko boxeo gehitu: 12.01.2011\nJokoa jokatzen: 42280 aldiz\nGame Rating: 3.24 errondan 5 (520 kalkuluen arabera,)\nBezalako jokoa Munduko boxeo Jokoak\nDeskarga jokoa Munduko boxeo\nEmbed Joko Munduko boxeo zure web orrian:\nJokoaren txertatu Munduko boxeo zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Munduko boxeo , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Munduko boxeo -rekin, baita ere, jokoa jokatu zen: